Zombies Esport Hacking PMPL Arabia!

Musim PUBG Mobile Pro League (PMPL) kini sedang berlangsung di negara Arab. Ini merupakan PMPL musim pertama yang diadakan di negara ini. Sebanyak 20 pasukan yang bertanding dalam PMPL Arabia musim 1. Hadiah terkumpul untuk kejohanan ini adalah sebanyak USD 95,000 (RM380,000). Namun begitu, terdapat isu yang berlaku dalam PMPL Arabia musim ini.

Setelah 2 minggu PMPL berlangsung, salah seorang ahli pasukan Zombies Esport didapati bersalah kerana telah melakukan hacking dalam perlawanan. Hal ini dikesan apabila terdapat moment yang dipersoalkan seperti gun spray yang sangat tepat walaupun dari jarak yang jauh dan boleh mengetahui pergerakan pihak lawan. Disebabkan itu, Zombies Esports terpaksa dikeluarkan daripada PMPL Arabia musim 1.

Seperti yang semua tahu, melakukan hacking/cheating dalam game merupakan satu kesalahan yang besar. Oleh itu, individu yang melakukan hacking tersebut akan dikenakan tindakan dimana dia tidak boleh bermain mana-mana kejohanan untuk selamanya. Untuk ahli pasukan yang lain, mereka akan disiasat bagi mendapatkan maklumat.

Kesimpulannya, korang semua mainlah game dengan usaha dan bakat sendiri. Jauhkan diri daripada melakukan hacking/cheating. Untuk maklumat lebih lanjut tentang berita ini, sila ke dotesports.com.

SUMBER: dotesports.com


ROG Unveils Strix G15 & G17 Advantage Edition Gaming Laptops!

Pada 1 Jun 2021, ASUS Republic of Gamers (ROG) mengumumkan ROG Strix G15 dan G17 merupakan laptop gaming pertama yang menggunakan AMD Radeon™ RX 6800M GPUs bersama AMD Ryzen™ 9 5900HX CPUs.

Kedua laptop ini membolehkan pengguna bermain dengan lebih lama dan dapat melakukan pelbagai tugas dalam satu masa. Laptop ini dilengkapi dengan twin Smart Amp speakers yang diselaraskan oleh Dolby® Atmos™ technology untuk dapatkan bunyi yang lebih jelas supaya pemain dapat merasai seperti berada di dalam pertempuran yang sebenar.

Laptop Advantage Edition ini juga telah meningkatkan tahap penyejukan. Laptop ini menggunakan termal logam cecair bukan saja pada CPU, namun mereka turut menggunakannya pada GPU. Ini dapat mengurangkan haba dan suhu sebanyak 14’C.

Advantage Edition juga telah membesarkan lagi ruang wap yang merangkumi CPU, GPU, VRAM dan litar pengatur voltan untuk mengurangkan haba pada tahap yang maksimum. Dengan adanya peningkatan ini, pengguna boleh bermain game dengan lebih lama tanpa merisaukan laptop daripada panas.

ROG Strix G Advantage Edition juga membolehkan pengguna untuk memilih paparan sama ada competition-ready 300 Hz / 3 ms FHD display panel atau gorgeous, higher-resolution WQHD 165 Hz / 3 ms screen.

Untuk pemain game, kedua paparan ini adalah sangat penting kerana mereka memerlukan kepantasan tindak balas serta pandangan yang jelas untuk mengesan musuh. Oleh itu, ROG Unveils Strix G15 dan G17 Advantage Edition sememangnya laptop yang direka khas untuk pemain game.

Hampir 100% laptop ini direka bagi memenuhi kehendak pemain game. Untuk maklumat yang lebih terperinci sila ke https://rog.asus.com/my/.


Astralis Buka Pusat Gaming & Hiburan Center Di Copenhagen!

Baru-baru ini, sebuah organisasi esport iaitu Astralis telah membuka pusat gaming & hiburan. Pusat ini diberi nama Astralis Nexus yang berada di Copenhagen, Denmark. Terdapat pelbagai ruangan di dalam Astralis Nexus antaranya ialah flagship store, gaming center, streaming hub, fan space, auditorium, VIP rooms, dan cafe.

<oembed url="https://twitter.com/astralisgroup/status/1399336141497774083?s=21" host="twitter">

GRAND OPENING!

19th June, 10AM
1,200 sqm gaming entertainment
130 pro gaming stations
4 VIP rooms
3 Streaming Hubs
Auditorium
Show room
300 sqm Merchandise Store

M&G w players, opening discounts, tour - be the first to book your gaming experience!https://t.co/NSJMmra23z
— Astralis A/S (@astralisgroup) May 31, 2021
</oembed>

Pada bahagian flagship store, pengunjung boleh mendapatkan pelbagai barangan eksklusif daripada Astralis. Pada bahagian gaming centre pula, pengunjung boleh bermain game di satu ruangan yang memuatkan seramai 130 orang dengan dilengkapi oleh pelbagai peralatan game.

Para pengunjung juga boleh melihat para streamer melakukan kerja secara live di ruangan streamer hub. Pengunjung turut dibenarkan untuk mencuba sendiri menjadi seorang streamer. Untuk ruangan fan space, terdapat paparan sejarah serta pencapaian Astralis.

Astralis Nexus akan dibuka secara rasmi pada 19 Jun ini. Pengunjung yang datang pada hari pembukaan berpeluang untuk bertemu dengan para pemain CS:GO dan FIFA 21 Astralis. “Astralis Nexus akan menjadi tempat gaming dan hiburan yang lengkap dan moden,”, kata Co-founder dan CRO Jakob Lund.

Astralis Nexus juga akan menjadi tempat para pemain Astralis menjalani latihan untuk kejohanan yang akan datang. Untuk maklumat lanjut, sila ke laman web astralisnexus.gg.

SUMBER: dotesports.com


Call of Duty Online Akan Ditutup Di China!

Baru-baru ini, dikhabarkan bahawa Call of Duty Online (CoDOL) akan ditutup di China pada 31 Ogos ini. Penutupan ini adalah disebabkan CoDOL kini kurang menjana pendapatan dan kurang pembaharuan yang dilakukan. Tencent turut beritahu yang pemain CoDOL diminta untuk beralih ke Call of Duty Mobile sebelum penutupan dilakukan.

CoDOL merupakan game pc yang dibangunkan sejak dari tahun 2015. Game ini mendapat sambutan yang hebat di China pada ketika itu. Selepas munculnya game-game mobile di China, CoDOL kurang mendapat sambutan oleh pemain.

Pihak Tencent juga mengeluarkan pernyataan tentang penutupan ini. “Terima kasih kerana meminati Call of Duty Online sepanjang 6 tahun yang lalu. Kami berbesar hati kerana dapat berkongsi pengalaman permainan yang tidak dapat dilupakan bersama anda. Call of Duty Online akan berakhir pada Ogos ini. Anda boleh terus meminati CoD Mobile. Terima kasih kepada semua pejuang Call of Duty Online,”, kata Tencent.

Sebelum game ini ditutup, pemain perlu menggunakan semua kandungan di dalam CoDOL seperti tokens dan lain-lain. Ini kerana apabila game ditutup segala kandungan akan dipadam. CoDOL akan mula menutup game recharge pada 31 Mei dan game registration ditutup pada 1 Jun. Pada 31 Ogos 2021, CoDOL akan ditutup dengan secara rasminya. Untuk maklumat lebih terperinci, sila ke insidesport.com.

SUMBER: insidesport.com


Royal Never Give Up Champion MSI 2021!

Semalam telah berlangsungnya final Mid-Season Invitational. Pasukan Royal Never Give Up (RNG) China muncul sebagai juara apabila berjaya menewaskan pasukan Damwon Kia.

RNG menumpaskan Damwon Kia dalam 5 pusingan dengan mata kemenangan 3:2. Ini juga merupakan kemenangan kedua buat pasukan RNG dalam MSI dimana yang pertama ialah pada MSI 2018.

Walaupun RNG memulakan musim sebagai pasukan underdog, dengan semangat sepasukan yang mereka ada kini RNG mampu menjadi juara pada peringkat antarabangsa.

Dalam kejohanan ini,RNG turut melakukan beberapa perubahan terhadap pasukan antaranya ialah membawa masuk pemain Wei sebagai jungler, Xiaohu ditukarkan sebagai top laner dan Cryin bermain di bahagian mid.

Pemain RNG sememangnya antara top player dalam League of Legends. Dalam kejohanan semalam, GALA yang bermain sebagai AD carry telah dinobatkan sebagai pemain MVP. GALA mempunyai score 37/9/22 dan KDA 6.5 untuk perlawanan akhir semalam. Tahniah diucapkan kepada pasukan RNG!


The Infinity Juara PMPL Sea Championship S3!

Setelah 3 tiga hari berlangsung, pasukan The Infinity dari Thailand berjaya dinobatkan sebagai juara PMPL Sea Championship Season 3. Ini merupakan satu kemunculan juara baru untuk pasukan Thailand dalam peringkat Sea selain daripada RRQ Athena. The Infinity semalam telah membawa pulang wang tunai sebanyak USD $32,000.

Dalam 3 hari perlawanan, The Infinity berjaya mengutip sebanyak 121 kills dan mendapatkan 4 Winner Winner Chicken Dinner dengan mata keseluruhan 239. Pemain INFINnOOZY juga dinobatkan sebagai Final MVP dan Top fraggers semalam.

<oembed url="https://www.youtube.com/watch?v=xEJ4KMTw8hg" width="200" height="113" host="youtube"></oembed>

Pemain ini berjaya mengutip 56 kills dengan hampir 10,000 damage yang dikeluarkan. Kemenangan The Infinity secara tak langsung akan membawa mereka layak ke PMPL Sea Championship Season 4.

Walau bagaimanapun, pasukan Evos Reborn dari Indonesia berjaya dapat tempat kedua diikuti dengan pasukan InfinityIQ dari China di tempat yang ketiga. Untuk pasukan Malaysia, mereka menduduki di tempat ke 13 (Geekfam), 14 (RSG) dan 16 (Dingoz).

Mungkin ini bukan rezeki buat mereka. Mereka juga sudah mencuba dengan sehabis baik sepanjang kejohanan berlangsung. Tahniah diucapkan untuk para pemenang dan juga pasukan yang bertanding. Jumpa lagi di PMPL Sea Championship S4


League of Legends: Wild Rift Origin Series!

Baru-baru ini, Riot Games telah mengumumkan kejohanan League of Legends: Wild Rift Origin Series. Ini merupakan kejohanan pertama League of Legends: Wild Rift yang diadakan di negara Timur Tengah, Afrika Utara, Eropah, CIS & Turki. Prize pool untuk kejohanan ini ialah wang tunai sebanyak € 300,000 (RM1.5 juta).

Pendaftaran Origin Series bermula 20 Mei hingga 1 Jun ini manakala qualifier pertama akan dimulakan pada 5 hingga 7 Jun. Pasukan yang berjaya menduduki tangga teratas akan masuk ke Grand final pada September 2021. Syarat penyertaan Origin Series ialah pemain mesti berumur 17 tahun dan keatas dan setiap kumpulan mesti mempunyai 3 orang ahli yang menetap di Timur Tengah, Afrika Utara, Eropah, CIS & Turki.

Hans Christian Duerr, Riot’s head of Wild Rift esports berkata, “Kami rasa sangat gembira dapat melancarkan kejohanan Wild Rift pertama di negara Eropah, MENA , CSI dan Turki berdasarkan momentum dan gembar-gembur yang ditunjukkan oleh pemain dan peminat setia kami.

Origin Series diadakan bertujuan untuk membawa mobile gaming ke tahap yang lebih tinggi serta dapat mencungkil bakat-bakat baru.”

SUMBER: originseries.com


PUBG: New State Kini di Google Play Store USA!

Baru-baru ini, Krafton umumkan yang PUBG: New State dah boleh dibuat pra-tempah di Google Play Store. PUBG New State merupakan PUBG Mobile versi baru yang dikeluarkan oleh Krafton bersama dengan PUBG Studio.

Apa yang menarik, PUBG New State dikatakan menggunakan grafik yang melampaui batas mobile game. Kalau tak percaya korang boleh tengok sendiri dekat trailer yang dikeluarkan oleh mereka.

<oembed url="https://youtu.be/v-7XAgT1Z1w"></oembed>

PUBG New State akan menggunakan gambaran pada tahun 2051 yang diberi nama bandar Troi. Pemain boleh tengok pelbagai alatan canggih yang digunakan dalam permainan ini.

Ada juga pembaharuan yang dilakukan seperti boleh customize weapon, ada drone, ada kereta canggih dan macam-macam lagi. Pihak Krafton mengharapkan yang PUBG New State ini akan menjadi sebutan ramai dari seluruh dunia. Ini kerana mereka telah membina game ini dengan penuh ketelitian bagi memenuhi citarasa pemain.

<oembed url="https://youtu.be/A4ZW1XrWyHw"></oembed>

PUBG New State dikhabarkan akan dilancar pada tahun ini. Walau bagaimanapun, pihak Krafton akan membuat percubaan game ini di US terlebih dahulu. Buat masa sekarang, pra-tempah hanya dibuka untuk pengguna android saja. Untuk pengguna ios mereka akan buka kemudian.

SUMBER: Androidpolice


MSC, Legends Comeback!

Pemain-pemain terbaik MLBB Asia Tenggara kini tengah siap sedia untuk hadapi MSC. 8 buah negara akan bertanding bagi merebut gelaran juara MSC 2021 dan sekali gus dinobatkan sebagai pasukan terkuat Asia Tenggara dalam acara MLBB. Antara negara yang sertai MSC tahun ni ialah Filipina, Indonesia, Thailand, Laos, Kamboja, Malaysia, Singapura dan Vietnam.

MSC diadakan sejak tahun 2017 lagi. Pada tahun 2020, lepas MSC dibatalkan kerana pandemik Covid-19. Antara pasukan pertama yg menang dalam MSC ialah IDONOTSLEEP (Thailand). Tahun 2018, pasukan AETHER MAIN (Filipina) telah menjuarai MSC diikuti dengan pasukan ONIC (Indonesia) tahun 2019.

Siapa agaknya yang akan jadi juara MSC 2021? Difahamkan juga bekas juara MSC musim pertama (IDNS) akan membuat comeback di MSC tahun ni.

MSC 2021 akan berlangsung pada 7 hingga 9 Jun ini untuk peringkat kumpulan. Acara utama pula akan berlangsung pada 11 hingga 13 Jun ini. Untuk pasukan Malaysia, mereka tengah menjalani Playoff yang bermula pada 28 hingga 30 Mei ini. Pasukan mana agaknya yang akan jadi wakil Malaysia dalam MSC nanti. Sama-sama kita nantikan di Final MPL MY. Untuk maklumat lanjut ikuti laman web rasmi Mobile Legends.

SUMBER: Mobile Legends


Call of Duty: World Series of Warzone Kini Tiba!

Baru-baru ini pihak Call of Duty telah mengumumkan yang kejohanan World Series Of Warzone sudah tiba. World Series Of Warzone atau dikenali sebagai WSOW merupakan satu kejohanan besar dalam permainan Call of Duty. Hadiah yang ditawarkan kali ini ialah wang tunai terkumpul sebanyak USD $300,000 (RM1.2 juta).

Kejohanan ini terdiri daripada 2 kategori iaitu trio dan duo yang akan berlangsung di Amerika Utara dan Eropah. Kejohanan akan bermula dengan perlawanan trio yang berlangsung pada 23 Jun ini di Amerika Utara.

Sebanyak 50 trio akan berentap dalam 6 pusingan bagi pusingan kelayakan. Kiraan mata akan dibuat berdasarkan jumlah kill dan juga mata placement. Juara akan membawa pulang wang tunai sebanyak USD $200,000.

WSOW juga adakan satu kejohanan iaitu Captain Cup. Captain Cup akan gabungkan nama-nama besar dalam Call of Duty dan mereka perlu draf trio masing-masing. Akan terdapat 10 trio iaitu 30 pemain yang bertanding.

Hanya 5 pasukan yang dapat kutip mata tertinggi saja akan bawa pulang wang tunai. Untuk 5 captain yang berjaya bawa pasukan mereka kutip mata tertinggi akan dapat wang tunai sebanyak USD $20,000 manakala ahli pasukan lain akan dapat USD $1,000.

Satakat ini hanya tarikh perlawanan trio saja yang diberitahu iaitu pada 23 Jun 2021. Untuk tarikh perlawanan duo akan diberitahu kemudian oleh pihak Call of Duty.

SUMBER: worldseriesofwarzone


Apex Legends: Legendary Bundles Tambah Prize Pool ALGS Championship!

Baru-baru ini, EA ada keluarkan pernyataan tentang kejohanan Apex Legends. Dalam pernyataan itu, mereka beritahu yang Prize pool untuk Apex Legends Global Series Championship kali ini akan ditambahkan lagi daripada USD $1 juta (RM4 juta) kemungkinan menjadi USD $3 juta (RM12 juta).

Penambahan hadiah ni sebenarnya bergantung pada hasil jualan Legendary Bundles. Pada 18 Mei lalu, item bundles dah mula dijual di dalam Apex Legends Store. Terdapat 5 jenis bundles iaitu Mechameleon bundle, Boared to Death bundle, Wild Speed bundle, Silverback bundle, dan Animal Kingdom Bundle.

Setiap pembelian Animal Kingdom Bundle akan ditambah sebanyak USD $20 ke dalam prize pool ALGS Championship manakala untuk 4 jenis bundle lagi akan tambah sebanyak USD $5.

Setiap bundle ini mempunyai 1 Legend Skin, 1 Epic Banner Frame dan 1 Epic Gun Charm. Untuk pembelian Animal Kingdom Bundle mereka akan mendapatkan kesemuanya. Animal Kingdom Bundle merupakan satu pakej pembelian secara keseluruhan.

Acara ni dibuka hingga 1 Jun 2021. Kepada pemain Apex Legends, korang boleh buat pembelian sebelum tarikh tamat. Korang juga jangan lupa saksikan team kegemaran korang yang akan bertanding pada 22 May ini dalam ALGS Championship 2021.

SUMBER: EA


Pendaftaran PMNC 2021 Kini Dibuka!

Baru-baru ini, PUBG Mobile Malaysia telah umumkan yang pendaftaran untuk kejohanan PUBG Mobile National Championship 2021 (PMNC) sudah dibuka.

Antara hadiah yang ditawarkan kali ini merupakan wang tunai berjumlah RM100,000! Pendaftaran dibuka dari 16 Mei hingga 30 Mei ini saja. Korang boleh pergi ke laman web rasmi PUBG MOBILE untuk daftar. Daftar sekarang kerana slot adalah terhad.

PMNC kali ni ada pembaharuan dimana pihak penganjur membuka kepada 3 kategori iaitu Squad, Solo dan Ladies. Tapi, untuk kategori Ladies mereka tidak ada slot ke PMNC Grand Final atau PMPL MY/SG Musim ke-4 nanti.

Kemasukan kelayakan diadakan pada 1 hingga 12 Jun ini manakala peringkat akhir zon akan bermula dari 11 Jun hingga 12 Julai. Untuk Grand Final pula akan bermula dari 16 hingga 18 Julai ini. Hanya 8 pasukan saja yang akan layak ke PMPL MY/SG Musim ke-4 nanti.

Pendaftaran ini dibuka kepada seluruh negeri di Malaysia. Pihak penganjur sudah membahagikan setiap negeri mengikut zon masing-masing seperti Zone A Erangel, Zone B Miramar, Zone C Karakin dan Zone D Sanhok.

Korang boleh rujuk zon setiap negeri di sini. Ayuh! Kalau korang betul-betul pro dalam PUBG Mobile, jangan lepaskan peluang ni. Tunjukkan bakat korang kemungkinan korang akan jadi juara satu hari nanti.

SUMBER: pubgmobile


Cyberathlete Collegiate Mobile Legends Series Tawar Hadiah RM1 juta!

Pada 11 Mei 2021, syarikat penganjur esport Singapura (Cyberathlete) telah umumkan tentang penganjuran kejohanan Cyberathlete Collegiate Mobile Legends Series. Kejohanan ini merupakan kejohanan pertama untuk peringkat kolej yang menawarkan hadiah wang tunai sebanyak US$250,000 (RM1 juta). Ini merupakan salah satu peluang terbaik untuk para pelajar serlahkan bakat mereka.

Qualifier untuk Asia tenggara berlangsung pada Mei sehingga Ogos 2021. Pasukan teratas perlu bertanding untuk tiga musim bagi melayakkan diri ke peringkat seterusnya. Mereka juga akan diberikan gaji. Selesai tiga musim itu, hanya empat pasukan dari Asia tenggara yang akan layak ke World Collegiate Finals pada December 2022. Setakat ni, negara dari Asia tenggara yang terlibat ialah Malaysia (E-Stars Nation), Indonesia (Ligagame Esport), Filipina (National Esports Federation of Philippines (NESFP), dan Singapura (Persatuan Sukan Cyber & Permainan Online Singapura (SCOGA) dan Singapore Esports Association (SGEA).

Scott Valencia, CEO Cyberathlete berkata, “Kami rasa teruja untuk adakan kejohanan ini di Asia tenggara. Hal ini kerana Mobile Legends merupakan satu permainan yang popular di Asia tenggara.

Tapi, apa yang lebih penting adalah kami rasa bangga dapat letakkan pelajar di jalan yang membolehkan mereka jadi lebih kompetitif dalam esport sambil mengutamakan pelajaran mereka.”. Menurut Michael Lin, Esports Marketing Manager Moonton, berdasarkan kejayaan yang dikecapi dalam kejohanan M2 World Championship iaitu memperolehi jumlah tontonan lebih dari 100 juta, Moonton juga percaya bahawa kejohanan Cyberathlete Collegiate Mobile Legends Series akan mendapat sambutan yang hangat.

Ayuh! Bagi sokongan dekat wakil negara masing-masing untuk layak ke final World Collegiate 2022.

SUMBER: cyberathlete


Battlegrounds Mobile India Buka Untuk Pra-Pendaftaran!

Pada 18 Mei 2021, Krafton umumkan yang Battlegrounds Mobile India sudah boleh dibuat pra-tempahan melalui Google Play Store. Perkara ini dimaklumkan di laman sosial rasmi Battlegrounds Mobile India semalam. Dalam posting yang dimuat naik semalam, mereka menyatakan yang Battlegrounds Mobile India kini sudah tersedia.  Pra-tempah sekarang untuk dapatkan hadiah menarik.

Berikut merupakan cara untuk buat pra-tempahan game tersebut. Untuk buat pra-tempahan, korang boleh pergi ke Google Play Store dan cari “Battlegrounds Mobile India”. Kemudian, scroll ke bawah dan korang akan nampak button “Pre-register”.

Lepas dah tekan “Pre-register”, mereka akan tanya sama ada nak muat turun game tersebut secara automatik atau tidak apabila game dah tersedia. Untuk memudahkan, korang tekan je button “Okay”. Kemudian dia akan keluar tulisan “unregister” untuk sahkan yang korang dh buat pra-tempahan. Selesai!

Kepada yang dah buat pra-tempah, mereka akan diberi hadiah menarik antaranya ialah Celebration Expert title, Recon outfit, Recon Mask, dan 300 AG. Pra-tempah untuk game Battlegrounds Mobile India setakat ini hanya dibuka kepada pengguna android saja. Krafton tidak keluarkan sebarang pernyataan berkaitan dengan pengguna ios. Bahkan tarikh rasmi game ini dilancarkan turut tidak diberitahu lagi.

SUMBER: battlegroundsmobileindia


Natus Vincere (NAVI) berkolaborasi dengan AndaSeat!

Baru -baru ini, pihak EsportsInsider telah  melaporkan yang Natus Vincere atau dikenali sebagai NAVI menyatakan bahawa mereka telah bekerjasama dengan jenama kerusi gaming terkenal iaitu AndaSeat.

Perkara ni diketahui apabila pihak NAVI dan AndaSeat memuat naik satu posting di instagram berkenaan gambar kerusi gaming yang ada logo NAVI dan AndaSeat. Dalam posting itu juga AndaSeat ada memberitahu yang ini merupakan kolaborasi terbaru antara AndaSeat X NAVI.

AndaSeat merupakan antara jenama kerusi gaming yang terkenal di seluruh dunia. Setakat ni, AndaSeat dah mendominasi hampir 30 buah negara. Berkenaan dengan kolaborasi ini, Zhou Lin, CEO dan Founder AndaSeat berkata, “Kami sangat gembira apabila dapat bekerjasama dengan salah satu pasukan esports terkuat abad ini. Kami berharap kerjasama ini dapat menarik perhatian esports dari seluruh dunia. Kalau NAVI percaya yang mereka lahir untuk menang, AndaSeat juga percaya bahawa yang baik berhak dapat yang terbaik.”.

Terdapat beberapa lagi syarikat yang bekerjasama dengan NAVI antaranya Logitech G, Monster Energy dan GG.Bet. Menurut Alexander Pavlenko, Chief Marketing Officer Natus Vincere, pihak mereka rasa bangga dapat bekerjasama dengan pengeluar kerusi gaming kedua terbesar di dunia iaitu AndaSeat.

Alexander juga berkata bahawa mereka akan menilai kerusi keluaran NAVI bersama peminat NAVI. Tambah Alexander, NAVI akan membawa rakan kongsi baru ini menjadi juara dunia bersama dengan NAVI. Keluaran kerusi gaming edisi NAVI dijangka keluar pada bulan Jun ini.

SUMBER: ESPORTSINSIDER


FIFAe World Cup 2021 Diadakan di London Ogos Ini!

Baru-baru ini, pihak FIFA telah mmelaporkan yang FIFAe World Cup 2021 akan berlangsung di London pada Ogos ini. FIFAe World Cup sepatutnya berlangsung pada tahun lepas tapi disebabkan wabak Covid-19 yang melanda, pihak penganjur terpaksa tanggungkan hingga ke tahun ini. Kejohanan ini akan berlangsung dari 6 hingga 8 Ogos. Seramai 32 pemain terbaik dari seluruh dunia akan bertanding bagi merebut piala FIFAe World Cup serta hadiah yang lumayan.

Dalam kejohanan ini nanti, di peringkat kumpulan akan ada 4 kumpulan dan setiap kumpulan mewakili 8 pemain. Hanya top 4 pemain dari setiap kumpulan saja yang akan layak ke Playoff. FIFAe World Cup juga akan menggunakan cross-console format untuk menentukan juara bagi Playstation dan Xbox.

Juara untuk FIFAe World Cup kali ni akan bawa pulang wang tunai sebanyak $250,000 USD (RM1 juta). Bukan tu saja, yang paling penting pemenang juga akan bawa pulang piala dunia FIFAe World Cup.

Pemain FIFAe Malaysia iaitu Luqman Haziq, Ahmad Akmal dan Faiz Hariry akan bertanding di EA Sports FIFA Global Series East Asia Playoff pada jun ini. Kalau mereka menang dalam kejohanan tersebut, mereka akan layak ke FIFAe World Cup. Mesti ramai yang tak sabar nak tengok Malaysia bermain di FIFAe World Cup. Ayuh bagi sokongan dekat atlet negara kita ini. Semoga mereka berjaya bawa bendera Malaysia ke FIFAe World Cup.

Sumber: FIFA


Godzilla VS King Kong Tiba Di PUBG Mobile!

Update baru PUBG Mobile 1.4 kini terdapat Godzilla Vs King Kong. Mereka muncul di 3 map iaitu Erangel (Godzilla), Sanhok (Kong) dan Mechagodzilla akan muncul di map Livik pada 20 Mei ini. Untuk pengetahuan, 3 titan ini takkan ganggu pemain kecuali pemain tu sendiri yang cuba datang dekat untuk ganggu mereka.

Titan ni juga sebenarnya membantu pemain dimana mereka akan hancurkan energy crystal dan beri kelebihan kepada pemain dalam pertempuran. Terdapat juga Cybernetics APEX dan penempatan monster yang membolehkan pemain untuk dapatkan alatan perang.

Sempena acara ini, PUBG Mobile telah bekerjasama dengan Warner Bros untuk meningkatkan lagi kualiti visual game ini. Korang boleh tengok the real Godzilla vs King Kong dari jarak dekat dalam game ni nanti.

Terdapat juga update lain seperti map baru iaitu ‘Hanger’. Map ini boleh digunakan dalam Team Deathmatch modes, Training Arena, dan Team Gun Game. Bukan tu saja, update 1.4 ni juga menyediakan mod baru iaitu ‘Over the Shoulder’ (OTS). Mod ini membolehkan pemain untuk tukar posisi menembak supaya tembakan jadi lebih stabil tanpa gunakan scope.

PUBG Mobile juga membawa masuk kenderaan baru iaitu ‘Coupe RB’. Kenderaan dua pintu ini hanya memuatkan dua orang saja dan mempunyai kelajuan 150 KM/jam. Ini merupakan kenderaan yang terpantas dalam PUBG Mobile setakat ni.

Dikhabarkan juga bahawa PUBG Mobile akan bekerjasama dengan jenama automotive terkenal iaitu McLaren bagi  membawa masuk salah satu supercar mereka ke dalam PUBG Mobile pada masa akan datang. Terus ikuti PUBG Mobile untuk dapatkan perkembangan terbaru.


Dota 2 The International 10 Tawar RM165 Juta Hadiah Terkumpul!

Baru-baru ini, pihak Valve telah mengumumkan bahawa kejohanan The International 10 akan berlangsung pada Ogos tahun ini. Kejohanan ini sepatutnya berlangsung pada tahun lepas namun disebabkan oleh pandemik Covid-19 pihak mereka terpaksa tangguhkan. Kejohanan ini masih mengekalkan tempat perlawanan iaitu di Stockholm, Sweden.

Kejohanan Dota 2 kali ini sememangnya satu pertarungan yang hangat buat para peserta. Hal ini apabila pihak Valve menyatakan bahawa terdapat sebanyak RM165 juta hadiah terkumpul. Pasukan terkuat dari seluruh dunia akan berentap bagi merebut hadiah tersebut serta mendapatkan gelaran juara dunia dalam acara Dota 2.

Perlawanan akan berlangsung pada 5 hingga 8 Ogos ini iaitu untuk peringkat kumpulan manakala untuk acara utama akan berlangsung pada 10 hingga 15 Ogos ini.

Berkenaan dengan penyertaan penonton secara fizikal, pihak Valve tidak mengeluarkan sebarang kenyataan kerana keadaan Covid-19 masih tidak stabil. Mereka akan mengumumkan perkara ini pada bulan Jun mengikut situasi semasa. Untuk maklumat lanjut sila ke laman web Valve.


Pevita Pearce Duta PUBG Mobile Indonesia!

Pevita Pearce kini menjadi salah seorang duta untuk PUBG Mobile Indonesia. Hal ini telah diumumkan secara rasmi melalui posting yang dimuat naik oleh instagram PUBG Mobile Indonesia dan juga instagram milik Pevita Pearce.

Pevita Pearce merupakan seorang model dan juga pelakon terkenal indonesia. Pengambilan beliau sebagai duta untuk PUBG Mobile merupakan satu pengalaman baru buat dirinya dalam dunia e-sport. Dalam posting yang dimuat naik oleh Pavita, beliau berkata, “Saya merasa bangga untuk mengumumkan bahawa saya telah menjadi duta PUBG Mobile Indonesia.”.

Pavita turut memberitahu bahawa terdapat pelbagai lagi kejutan yang akan diberikan sempena kerjasama beliau bersama PUBG Mobile Indonesia. Apa yang menarik, dalam perlawanan PMPL SEA Championship S3 yang akan berlangsung pada 23 Mei ini, selebriti yang menjadi duta untuk PUBG Mobile akan berentap di show match. Antara duta PUBG Mobile yang akan berentap ialah MK K-Clique (Malaysia), Pevita Pearce (Indonesia), Nanon (Thailand), dan Karik (Vietnam).


Evos Esport Berkolaborasi Dengan Puma!

Baru-baru ini, MyGameOn melaporkan yang organisasi e-sukan Asia tenggara iaitu EVOS Esport mengesahkan bahawa mereka telah berkolaborasi dengan satu jenama pakaian terkemuka iaitu PUMA. Antara barang kolaborasi yang dikeluarkan ialah set eksklusif tracksuit EVOS Esport X PUMA.

Tracksuit ini dikeluarkan khas sempena kolaborasi antara EVOS Esport bersama PUMA. Difahamkan juga bahawa para atlet EVOS Esport akan memperagakan tracksuit ini serta barangan lain bagi mempromosikannya

Terdapat juga banner eksklusif dalam permainan Mobile legends: Bang Bang berkenaan dengan kolaborasi ini. Kepada yang membeli tracksuit eksklusif tersebut, mereka akan memperolehi kod istimewa bagi menebus EVOS Battle Emote. Pelbagai lagi tawaran menarik yang akan diberikan sempena kolaborasi ini.

“Kami teruja bekerjasama dengan EVOS Esport. Dengan kerjasama ini, PUMA boleh mendekati esport serta gaming tempatan. Kolaborasi ini juga dianggap sebagai peneraju perkembangan industri sedia ada,” kata Country Manager PUMA Malaysia, Steven Tan. Dalam pada itu, Eksekutif EVOS Esports, Ivan Yeo pula berkata, EVOS Esport teruja dapat  bekerjasama dengan PUMA. Beliau juga berharap kolaborasi ini dapat mendedahkan PUMA kepada para peminat e-sukan.


Game 101: Deck Dan Jenis-Jenis Card Dalam Marvel Snap

Pada artikel sebelum ini kitorang dah cerita dekat korang tentang apa itu Marvel Snap. Untuk artikel kali ini kitorang akan cerita pula tentang Deck dan jenis-jenis card yang ada dalam Marvel Snap.

DECK

Setiap match, korang dibenarkan untuk membawa 1 Deck sahaja. Korang boleh bina berapa banyak Deck yang korang nak mengikut gameplay apa yang yang korang cuba nak bawa.

Untuk Beginner, beberapa Deck yang popular adalah seperti On Reveal Deck, On Going Deck dan macam-macam lagi.

CARD

3 Benda penting yang korang kena tengok dekat card-card marvel ini adalah Cost, Power & jenis skill yang terdapat pada card tersebut.

Cost adalah berapa banyak blue orb diperlukan untuk korang main card ini setiap pusingan. Power pula menunjukkan berapa banyak kuasa yang card ini ada. Dan yang terakhir sekali adalah jenis skill yang akan membantu korang untuk memenangi setiap perlawanan.

Dalam Marvel Snap ini ada lebih kurang 6 jenis card yang korang akan jumpa. 6 Jenis card tersebut adalah Destroy, Discard, Move, Ongoing, On Reveal dan No Ability.

Ada juga card yang akan ada dua jenis untuk 1 card contohnya seperti card Electro yang mana akan ada dua skill iaitu On Reveal dan juga Ongoing. Hari ini kita akan bercerita tentang Destroy dan Discard dahulu.

DESTROY

Macam apa yang korang tengok dari nama card ini, Destroy card akan mengalih keluar sepenuhnya kad lain sama ada dari lokasi yang sama dengan mereka sendiri atau dalam kedudukan alternatif.

Kad tertentu akan mempunyai sinergi dengan kata kunci yang mana boleh menghalangnya daripada dimusnahkan seperti Wolverine atau membawa kepada mereka mendapat bonus jika kad lain mengalami nasib yang mengerikan ini.

Kad yang musnah dialih keluar secara kekal daripada pertempuran, dan tidak seperti permainan kad lain, tidak ada Graveyard untuk kad ini dihantar yang mana ia boleh dipulihkan kemudian.

Ada beberapa Location yang menghalang dari card dimusnahkan. Salah satunya adalah Location Wakanda.

DISCARD

Discard akan mengeluarkan kad sama ada daripada tangan anda atau lawan anda. Ini bertindak dengan cara yang sama seperti Destroy, dengan kad dialih keluar daripada permainan dan bukannya diangkut ke kawasan alternatif.

Discard terbukti berguna tetapi lazimnya merupakan kesan yang sangat rawak, menjadikannya tidak boleh dipercayai dan agak sukar untuk dimainkan.

Selalunya kad dengan Discard akan mempunyai statistik yang lebih besar daripada purata untuk kosnya, atau mempunyai beberapa peningkatan lain untuk menebus pengorbanan salah satu kad korang.

Marvel Snap ini boleh dimuat turun di Google Play Store dan di Steam untuk PC.


Animal Well - Permainan Video Pertama Oleh Bigmode Dan Shared Memory

Pada tahun lepas, pengguna nama ‘videogamedunkey’ di Youtube telah menghasilkan satu studio khas untuk memperkenalkan syarikat penerbitan kerana minatnya yang tinggi terhadap permainan video.

<oembed url="https://www.youtube.com/watch?v=21T-Sc-TXJY" width="200" height="113" host="youtube"></oembed>

Mereka telah menamakan studio mereka Bigmode dan baru sahaja mengumumkan permainan mereka yang pertama iaitu Animal Well.

Ia mengisahkan tentang pengembaraan sesuatu makhluk blob di dalam sebuah gua yang penuh dengan pelbagai haiwan yang besar dan kecil, ada yang musuh dan ada yang kawan.

Dihasilkan oleh pembangun Shared Memory dan akan diterbitkan di bawah Bigmode, mereka telah membuka butang Wishlist di Steam buat masa ini dan akan tiba di PS5 juga. Tarikh pelancarannya akan diumumkan kemudian.


Backfirewall_ Permainan Bertemakan Sistem Telefon Bakal Tiba Bulan Ini

Nampaknya kita boleh rasa sendiri menjadi sebuah program di dalam telefon dengan permainan terbaru ini. Backfirewall_ sebuah permainan tentang pengembaraan di dalam sebuah telefon dengan kita bermain sebagai satu “update assistant”.

<oembed url="https://www.youtube.com/watch?v=6nbbwkSf3x0" width="200" height="113" host="youtube"></oembed>

Ceritanya bermula dengan sebuah update telah dijalankan pada satu telefon bernama OS9 tetapi OS9 tidak mahu ia berterusan kerana sistemnya nanti akan dipadamkan buat selama-lamanya. Sebab itu OS9 meminta kita, pemain untuk memberhentikan update pada dirinya.

Korang akan bertembung dengan pelbagai puzzle bertemakan teknologi telefon termasuk juga cheat-codes yang diletakkan di merata-rata tempat. Dengan meletakkan elemen tragedi dan komedi dalam satu genre, nantikan Backfirewall_ pada 30 Januari 2023 nanti.


Filem Berdasarkan Gran Turismo Akan Tayang Bulan Ogos Nanti

Seperti yang kita tahu, permainan video Gran Turismo meletakkan fokus pada perlumbaan antara kereta-kereta lumba. Oleh itu, Sony Pictures Entertainment telah memutuskan untuk menghasilkan satu filem live-action berdasarkan permainan ini sambil menceritakan kisah Jann Mardenborough.

<oembed url="https://www.youtube.com/watch?v=_jUYYF0VxwM" width="200" height="113" host="youtube"></oembed>

Mereka akan menceritakan perjalanan hidup Jann Mardenborough dalam menjadi seorang pelumba kereta yang profesional di England selepas memenangi GT Academy. Ia akan melibatkan elemen cinta, drama dan tidak terkecuali juga aksi daripada perlumbaan kereta.

Mereka menyarankan untuk menonton Gran Turismo di dalam panggung wayang untuk merasai sendiri bunyi getaran tayar kereta lumba bagi mendapat pengalaman yang lebih mengasyikkan.

Buat masa ini, sudah disahkan akan ditayangkan pada bulan Ogos tetapi tarikhnya akan diketahui kemudian.


PowerWash Simulator Akan Tiba Untuk Playstation Dan Nintendo Switch

Walaupun PowerWash Simulator hanyalah sebuah permainan tentang membasuh tidak kira barang ataupun tempat. Ramai pemain telah mencubanya dan telah menerima banyak komen yang positif.

<oembed url="https://www.youtube.com/watch?v=unvuuweAW_w" width="200" height="113" host="youtube"></oembed>

Oleh sebab itu, PowerWash Simulator meraih populariti dan sedikit demi sedikit FuturLab menaik taraf permainan ini dari solo ke multiplayer. Mereka pada mulanya melancarkannya pada 19 May 2021 untuk PC sahaja (melalui Steam) tetapi hanyalah dalam versi early access.

Selepas setahun berlalu, mereka akhirnya melancarkan versi yang penuh pada 14 July 2022 untuk Xbox Series, Xbox One dan Microsoft Store (tambahan untuk PC). Dan masuk sahaja tahun 2023, mereka telah mengumumkan tarikh pelancarannya ke PS5, PS4 dan Switch iaitu pada 30 Januari 2023.


Sebelum Jadi Transformer, Johnson Asalnya Seorang Pemain Ragbi Terkenal

Johnson asalnya hanyalah seorang manusia biasa sebelum dia menjadi cyborg yang boleh berubah menjadi sebuah kereta.

Satu hari nak dijadikan cerita, semasa Johnson tengah memandu kereta sport dia, seorang kanak-kanak perempuan telah berlari ke tengah jalan. Johnson sempat mengelak dari langgar budak perempuan tadi tapi telah menyebabkan dia terbabas dan mengalami kecederaan yang teruk.

Nasib dia baik sebab beberapa orang saintis dari Eruditio nampak kemalangan yang terjadi dan berjaya mengeluarkan Johnson dari keretanya.

Saintis-saintis tadi kenal Johnson sebab dekat Lawn of Dawn, Johnson ni merupakan salah seorang pemain Ragbi yang terkenal dan memang seorang remaja yang baik.

Disebabkan kecederaan yang teruk, saintis tadi mengambil keputusan untuk membawa Johnson ke makmal dorang untuk menyelamatkan nyawanya.

Dorang mengambil keputusan untuk menggabungkan minda dan badan Johnson dengan automobil dan akhirnya terciptalah adik Optimus Prime ni.

Sejak dari itu, Johnson menganggap yang ini adalah peluang kedua untuk dia membuat kebaikkan dan dia pun mengambil keputusan untuk menjadi salah seorang Pengawal Negara. Dia merupakan pertahanan utama menentang musuh-musuh dari Dark Abyss.


Armaggeddon MKA-1C Neo - Gaming Keyboard Kompak Tapi Padu

Memperkenalkan Mechanical gaming keyboard terkecil dari Armaggeddon iaitu MKA 1C Neo!

<oembed url="https://www.youtube.com/watch?v=2UKwD_QhNU4" width="200" height="113" host="youtube"></oembed>

Keyboard 61 keys ini dilengkapi dengan 11 lighting effect dam mempunyai 3 jenis hot-swappable switches iaitu Clicky, Tactile dan Linear. Ianya didatangkan dengan 2 warna iaitu Hitam dan Putih.


Netflix Mengesahkan Yang Season 2 Wednesday Bakal Hadir Di Platform Mereka

Baru-baru ini terdapat khabar angin yang mengatakan salah satu siri popular Netflix 2022 iaitu Wednesday mungkin tidak akan ditayangkan di Netflix. Ia dikatakan mungkin akan ditayangkan di Amazon Prime Video.

<oembed url="https://twitter.com/netflix/status/1611407245534707718" host="twitter">

Wednesday has been officially renewed for Season 2! pic.twitter.com/ekqlxP9ueW
— Netflix (@netflix) January 6, 2023
</oembed>

Namun pagi tadi Netflix melalui Twitter rasmi mereka telah mengumumkan yang Wednesday musim kedua bakal hadir di Netflix dan bukannya di platform streaming lain seperti yang digembar-gemburkan.

Wednesday merupakan siri Netflix 8 episode yang menjadi sangat popular pada tahun lepas. Ianya dibintangi oleh Jenna Ortega sebagai Wednesday, Emma Myers sebagai Enid Sinclair dan juga pelakon asal watak Wednesday untuk filem The Addams Family iaitu Christina Ricci sebagai Marilyn Thornhill.

Buat masa ini tiada info bila Wednesday musim kedua ini akan ditayangkan di Netflix.


ROG Raikiri Pro - Xbox Controller Yang Ditambahkan Dengan Skrin OLED

Asus telah memperkenalkan ROG Raikiri Pro iaitu produk terbarunya untuk console Xbox. Kali ini, mereka telah menambahkan skrin OLED yang bersaiz 1.3 inci sebagai satu ciri terbaru pada permukaan controller tersebut.

<oembed url="https://www.youtube.com/watch?v=RTeKKJWBAfE" width="200" height="113" host="youtube"></oembed>

Di situ, korang semua boleh letak apa-apa sahaja animasi dan menyemak dengan mudah status controller tersebut. Antaranya, status bateri dan mikrofon. Manakala, di belakangnya pula ditambahkan dengan empat butang yang boleh diubah suai berdasarkan permainan-permainan yang dimain.

Bukan sahaja itu, ROG Raikiri Pro yang tidak menggunakan wayar, kini sudah boleh disambungkan melalui tiga pilihan iaitu Bluetooth, 2..4GHz dan USB-C termasuk juga speaker yang berteknologi ESS DAC.

Tetapi, buat masa ini mereka masih lagi belum mengesahkan tarikh pelancarannya lagi. Oleh itu, nantikan berita seterusnya tentang ROG Raikiri Pro.


PlayStation VR2 Akan Menerima Update Gran Turismo 7 VR Secara Percuma

Akhirnya, peminat Gran Turismo 7 boleh rasai sendiri memandu kereta Lamborghini Murcielago LP640 dengan tambahan baru permainan ini ke virtual reality. Jim Ryan, CEO PlayStation telah mengumumkannya baru-baru ini di Sony’s Consumer Electronics Show.

<oembed url="https://www.youtube.com/watch?v=oz-O74SmTSQ" width="200" height="113" host="youtube"></oembed>

Boleh dikatakan ramai yang teruja dengan update ini sebab dalam Gran Turismo 7 banyak kereta yang mahal dan perlumbaan-perlumbaan yang sengit. Mereka juga tidak terlepas untuk kongsikan sedikit rakaman gameplay Gran Turismo 7 semasa pengumumannya.

<oembed url="https://www.youtube.com/watch?v=Ozgp6QYCd2A" width="200" height="113" host="youtube"></oembed>

Ianya akan menjadi satu update percuma buat permainan ini dan akan tiba pada tarikh sama dengan pelancaran PS VR2 iaitu pada 22 Februari 2023.


HP OMEN Memperkenalkan Gaming Desktop Terbaru Dan OMEN Gaming Hub

HP juga tidak ketinggalan untuk memperkenalkan produk terbaru mereka semasa acara CES 2023. Antara yang menarik perhatian kami adalah gaming desktop terbaru mereka iaitu OMEN 40L dan OMEN 45L.

Gaming desktop ini didatangkan dengan 13th Gen Intel Core i9-13900K processor dan juga NVIDIA GeForce RTX 4090 bagi memberikan 4K visual dan FPS yang lebih tinggi untuk para gamers.

Selain daripada gaming desktop, HP OMEN juga memperkenalkan OMEN Gaming Hub. OMEN Gaming Hub ini memberikan peluang kepada pengguna untuk bermain lebih 1450 game dari AAA studio dan juga Indie studio.

HP akan mengumumkan tentang harga tidak lama lagi.


Kolaborasi PUBG Mobile Dan Bruce Lee Bakal Tiba Pada Bulan Ini

Sempena update PUBG Mobile kepada versi 2.4, mereka telah memilih untuk berkolaborasi dengan Bruce Lee Family Company untuk mendapatkan kebenaran dalam menggunakan ikon Bruce Lee ke dalam permainan mereka.

<oembed url="https://www.youtube.com/watch?v=radc38vAvGQ" width="200" height="113" host="youtube"></oembed>

The Martial Showdown adalah nama bagi event yang akan dilangsungkan nanti termasuk juga beberapa barangan kosmetik masa terhad akan ditambah. Antaranya ialah set Bruce Lee Kung Fu Soul, set Melee Expert dan set Mr. Kung Fu.

Untuk pemain pula, korang semua akan diberi peluang untuk sertai Dreamrealm Apprentice, sebuah event yang mempunyai pelbagai hadiah eksklusif tetapi perlu lalui cabaran yang disediakan dahulu.

Oleh itu, nantikan ketibaan Bruce Lee di PUBG Mobile pada 26 Januari nanti. Info seterusnya juga akan diberitahu pada tarikh yang sama.


OnePlus Buds Pro 2 - Kerjasama Antara OnePlus Dan Juga Dynaudio

OnePlus baru-baru ini telah mengumumkan wireless earbuds flagship terbaru mereka iaitu OnePlus Buds Pro 2 yang mana merupakan satu kerjasama antara mereka dan juga pengeluar loudspeaker terkenal dari Denmark iaitu Dynaudio.

Dilengkapi dengan feature MelodyBoost Dual-Driver dihasilkan oleh Dynaudio dengan 11mm woofer dan 6mm tweeter, OnePlus Buds Pro 2 ini dapat memberikan impak bass yang lebih padu dan juga suara yang lebih jelas.

OnePlus Buds Pro 2 ini juga dilengkapi dengan feature equalizer (EQ) yang pelbagai. Terdapat 1 default EQ dan 3 lagi EQ yang telah diubahsuai oleh Dynaudio iaitu Bold, Serenade dan Bass. Dynaudio mengatakan dengan EQ yang diubahsuai ini pasti akan memberikan bunyi yang lebih pure kepada pengguna.

Buat masa ini tiada lagi info sama ada OnePlus Buds Pro ini akan dijual di pasaran Malaysia ataupun tidak.


Acer Predator X45 Dan Predator X27U, Monitor Khas Untuk Para Gamers

Semasa acara CES 2023 baru-baru ini, Acer juga telah memperkenalkan 2 monitor gaming untuk peminat-peminat mereka. Dua monitor tersebut adalah Acer Predator X45 dan juga Predator X27U.

Acer Predator X45 merupakan sebuah gaming monitor bersaiz 45 inci Ultra Wide Quad HD (UWQHD) curve monitor dengan bingkai yang lebih nipis bagi memperluaskan field of vision semasa korang menggunakannya.

Acer Predator X27U pula merupakan flat gaming monitor bersaiz 27 inci Wide Quad HD (WQHD) yang bukan sahaja sesuai untuk digunakan semasa bermain video games malah sesuai untuk daily usage seperti editing dan juga menonton video.

Kedua-dua monitor ini mempunyai 240Hz refresh rate dan 0.01 ms pixel response time. Digabungkan dengan teknologi AMD FreeSync Premium sudah semestinya akan memberikan gameplay yang lebih smooth kepada pengguna.

Buat masa ini belum ada lagi info sama ada kedua-dua monitor ini akan dijual di pasaran Malaysia ataupun tidak.


Acer Memperkenalkan Dua Lagi Gaming Laptop Predator Helios Series Di CES 2023

Pada acara CES 2023 baru-baru ini, Acer telah memperkenalkan dua laptop gaming terbaru mereka untuk Predator Helios Series.

Dua gaming laptop tersebut adalah Predator Helios 16 dan juga Predator Helios 18 yang mana kedua-dua yang menampilkan design dan spekfikasi yang agak mengkagumkan.

Kedua-dua gaming laptop ini dilengkapi dengan 13th Gen Intel Core i9 ataupun i7 HX processor dan juga NVIDIA GeForce RTX 4080 Laptop GPU.

Predator Helios 16 ini mempunyai skrin paparan sebesar 16 inci manakala untuk Predator Helios 18 pula mempunyai skrin paparan sebesar 18 inci. Dengan design matte black chassis yang simple dan bezels yang lebih nipis membuatkan kedua-dua gaming laptop dari Acer ini nampak lebih menarik.

Gaming laptop Predator Helios Series ini juga dilengkapi dengan feature enhanced thermal solution dengan dual custom-engineered 5th Gen AeroBlade 3D metal fan bagi memberikan heat flow yang lebih bagus ketika laptop ini digunakan untuk heavy work seperti photo dan video editing ataupun semasa bermain game.

Buat masa ini tiada lagi maklumat sama ada kedua-dua laptop ini akan dijual di Pasaran Malaysia ataupun tidak.


Jadual Perlawanan Bagi Pasukan Malaysia Di Playoff M4 World Championship

Pada 4 Januari 2023 yang lepas, telah berakhirnya Group Stage untuk M4 World Championship yang mana memperlihatkan pasukan Todak dengan rekod tanpa kalah dan pasukan pertama yang layak ke Upper Bracket M4 World Championship dan juga Team HAQ yang berjaya bangkit selepas kekalahan pertama mereka dan juga berjaya ke Upper Bracket.

Playoff untuk M4 World Championship akan bermula pada 7 Januari 2023 dimana Team HAQ akan bertemu dengan pasukan ECHO dari Filipina. Manakala pasukan Todak pula akan bertemu dengan RRQ Hoshi dari Indonesia pada 8 Januari 2023.

Disini kitorang nak mengambil peluang mengajak korang untuk hadir ke Menara Kuala Lumpur pada malam ini bermula pada pukul 8 malam sehingga 10 malam untuk acara Light Up KL Tower.

Korang berpeluang untuk memenangi set Epic Skin seperti set Blazing Bounties, Dragon Tamer (Tidak termasuk skin Lancelot “Empyrean Flame”, Lightborn, S.A.B.E.R dan juga V.E.N.O.M.

Apa yang korang perlu buat adalah daftar di LINK ini, kemudian tangkap gambar selfie terbaik korang semasa acara Light Up KL Tower berlangsung dan upload dekat Instagram Story korang. Jangan lupa untuk tag @mplmy.official dan hashtag #BeraniMenjadiHebat. Terakhir sekali korang perlu screenshoot Instagram Story korang tadi dan upload dekat link yang kitorang berikan tadi.

Besoknya pula korang boleh beramai-ramai hadir ke HomeBois Pitstop untuk menyaksikan Watch Party Playoff M4 World Championship. Ada ramai personaliti internet terkenal yang akan hadir seperti intanserah, xkpenjahat, zeemahmad, dennislimming dan juga cosplayer-cosplayer MLBB terkenal seperti Josette ' Le Josette ' Swan dan ramai lagi. Acara akan bermula pada pukul 6.30 petang.


WHALIEN: Unexpected Guests Akan Dilancarkan Bulan Ini

Selepas tiga bulan pengumuman permainan video WHALIEN: Unexpected Guests akan datang ke PC, Forbidden Folds yang merupakan developer untuk game ini akhirnya telah mengumumkan tarikh pelancaran untuk permainan video ini iaitu pada 24 Januari 2023.

WHALIEN: Unexpected Guests adalah permainan video tentang pengembaraan yang penuh dengan puzzle dan sistem mekanikal yang menarik.

<oembed url="https://www.youtube.com/watch?v=CHnBLMlsa9E" width="200" height="113" host="youtube"></oembed>

Perjalanan permainan ini bermula dengan Fin, seekor ikan paus mekanikal dan juga tempat tinggal Ernest Hemingwhale, watak yang dimain kita, telah terkena wabak Squiddies yang nakal.

Sebagai seorang rakan yang baik dan juga manusia terakhir yang tinggal dalam Fin, Ernest mula pengembaraannya untuk memulihkan keadaan sambil berkenalan dengan pelbagai tetamu yang tidak disangka-sangka olehnya.

Buat masa ini, WHALIEN: Unexpected Guests hanya tersedia untuk PC sahaja, melalui Steam.


World War Z: Aftermath Akan Tiba Untuk PS5 Dan Xbox Series

World War Z: Aftermath merupakan permainan video manusia melawan zombie yang akan tiba untuk PS5 dan Xbox Series tidak lama lagi.

<oembed url="https://www.youtube.com/watch?v=u5yMbnwnWKM" width="200" height="113" host="youtube"></oembed>

Menurut Saber Interactive yang merupakan developer untuk permainan video ini mengumumkannya yang ianya akan dilancarkan bersama satu update terbaru iaitu Horde Mode XL pada 24 Januari 2023.

Bagi yang sudah ada World War Z: Aftermath di PS4 dan Xbox One, jangan risau sebab korang semua nanti boleh menaik tarafkan ke PS5 dan Xbox Series secara percuma.

Untuk Horde Mode XL ini hanya akan tersedia khas di PS5, Xbox Series dan PC sahaja. Ianya sama dengan Horde Mode biasa tetapi apa yang bezanya, di dalam wave biasa zombie akan ada wave istimewa bernama “XL” yang berjumlah sebanyak 1,000 zombie.

Bukan itu sahaja, pada perlancaran permainan video ini nanti kesemua versi World War Z akan mendapat update percuma untuk memperkenalkan mutator, senjata baru dan sistem progresi senjata yang sudah ditambah baik.


Playstation Memperkenalkan Project Leonardo, Controller Khas Untuk Orang Kurang Upaya

Terdapat pelbagai jenis gamers di dunia ini, termasuk juga orang kurang upaya. Sebelum ini Xbox telah mengeluarkan controller tersendiri khas untuk orang kurang upaya pada awal tahun 2018.

Kini Playstation juga telah mengikut jejak mereka dengan menghasilkan ‘adaptive controller’ tersendiri mengikut reka bentuk PS5. Mereka menamakan controller ini  “Project Leonardo”.

Mereka menciptakannya dengan keadaan boleh diubah suai mengikut kesukaan masing-masing. Cara ini akan memudahkan lagi orang-orang kurang upaya dalam bermain permainan video dari segi keselesaan dan masa.

Antara apa yang boleh diubah adalah button yang mempunyai pelbagai bentuk dan saiz termasuk juga penutup analog stick. Bukan sahaja itu, jarak antara analog stick dengan gamepad juga boleh diubah.

Untuk memudahkan lagi mereka, Project Leonardo juga membenarkan pernyambungan antara Project Leonardo yang lain ataupun DualSense wireless controllers selain daripada bermain solo.

Buat masa ini, tiada lagi pengumuman tentang tarikh pelancarannya kerana controller ini masih lagi dalam pembangunan. Oleh itu, nantikan berita seterusnya.


Dapatkan Emote Safee Sali Sempena M4 World Championship

Bintang bola sepak terkenal Malaysia, Safee Sali telah berkerjasama dengan MOONTON Games bagi sama-sama memberikan sokongan kepada pasukan Malaysia yang kini bertanding di M4 World Championship.

Selain itu, korang juga berpeluang untuk mendapatkan pelbagai hadiah in-game yang menarik yang juga memaparkan bintang bola sepak tersebut.

Dengan log-in dan menyelesaikan misi yang memerlukan 25 World Football Item, korang akan mendapatkan Emote Safee Sali dengan dengan ayat “Malaysia Boleh”.

<oembed url="https://www.youtube.com/watch?v=ukIRVsvGIbM" width="200" height="113" host="youtube"></oembed>

Peminat juga boleh menyaksikan video khas yang mana menampilkan pemain-pemain Mobile Legends Malaysia, content creator MLBB Malaysia dan juga pro footballer.


3 Pemain Yang Bersinar Di MPL MY S10 Minggu Pertama Regular Season

MPL MY ataupun Mobile Legends Professional League Malaysia telah memulakan Regular Season mereka pada minggu lepas. Pada minggu pertama ini kita dapat melihat Team Haq dan Red Esports berjaya mengungguli Group A dan juga Group B.

Kita juga dapat melihat beberapa player yang menunjukkan prestasi yang agak bagus pada minggu pertama Regular Season ini. Untuk artikel kali ini, Adeen mengkongsikan 3 pemain yang agak bersinar dan patut diberikan perhatian sepanjang MPL MY S10 ini.

Mann (THQ)

<oembed url="https://www.youtube.com/watch?v=Y-Gu0lc4DMY" width="200" height="113" host="youtube"></oembed>

Mann, midlaner untuk pasukan yang baru masuk ke MPL iaitui Team Haq telah menunjukkan prestasi yang semakin baik selepas pengalaman yang beliau dapat sewaktu di MSC. Minggu pertama MPL, beliau telah menggunakan Nana dan Valentina secara tidak langsung berjaya untuk dapat MVP dengan corak permainan yang begitu baik. Mann menunjukkan tindak balas yang pantas untuk menentukan apa yang harus beliau lakukan di dalam setiap minit perlawanan. Positioning Mann jugak sangat baik menyebabkan perlawanan pertama beliau dengan Suhaz Esports tidak mencatatkan sebarang kematian. Tetapi mampukah Mann kekal prestasi beliau sepanjang MPLMY S10?

Stormie (Orange Esports)

<oembed url="https://www.youtube.com/watch?v=NsLu4mfE32E" width="200" height="113" host="youtube"></oembed>

Walaupun bertukar pasukan Stormie masih lagi menunjukkan persembahan yang baik bersama Orange Esports. Stormie seorang pemain yang sangat bijak dan jarang melakukan kesilapan-kesilapan kecil di dalam sesebuah perlawanan menyebabkan dia sentiasa menjadi tunjak utama pasukan Orange Esports. Selain itu, positioning Stormie di dalam perlawanan menyebabkan dia sukar untuk dicari dan sukar untuk dibunuh kerana itu juga kita lihat KDA Stormie cantik sahaja. Kali ini, Stormie membesarkan lagi hero pool beliau dengan membawa masuk hero selain mage di bahagian midlane (helcurt) dan perkara itu menjadi untuk Orange Esports dimana mereka berjaya menewaskan pasukan Homebois. Awas ya semua pasukan, Stormie is coming for you!

Mint (Team Lunatix)

<oembed url="https://www.youtube.com/watch?v=V-aj7_6XAeE" width="200" height="113" host="youtube"></oembed>

Mint, kalau ada anugerah pemain paling kacak di MPL musim kali ini confirm beliau boleh menang. Bukan sahaja hensem rupa paras tapi corak permainan beliau pada MPL kali ini juga boleh dikatakan agak memberangsangkan. Mint merupakan seorang pemain yang handal dalam situasi 1v1 dimana beliau bijak zoning musuh, freeze minion dan secara tidak langsung memenangkan fasa laning di goldlane.

Tambahan pulak, kita dapat lihat bagaimana chemistry diantara beliau bersama rakan-rakan begitu tinggi sekali. Mereka seolah-olah dah main begitu lama di MPL, Nampak tenang dan selesa berada di atas pentas MPL. Tapi masih lagi awal di dalam musim liga MPLMY S10, Mint harus teruskan prestasi beliau untuk membantu Team Lunatix layak ke playoffs.


Hotel Esports Tencent Diurus AI

Pembukaan hotel esports di Hangzhou, China merupakan usaha kolaborasi antara Tencent dan Ouyu Technology untuk menggalakkan aktiviti esports dan memajukan industri gaming di China.

Hotel ini mempunyai kelengkapan untuk pelbagai jenis pemain dan memberi pengunjungnya pengalaman latihan profesional esports. Hotel ini akan memberi ruang untuk pemain dan pengunjung untuk mengembangkan pengalaman bermain serta menaik taraf skill anda.

Tambahan pula, hotel ini diurus oleh VEEGY iaitu Artificial Intelligent yang mengendalikan hotel ini ala-ala Siri dan Alexa. Selain daripada pengendalian, ia juga merupakan jurulatih kepada pengunjung yang ingin melakukan ujian kemahiran pemain esports.

Di samping itu, hotel ini mempunyai bilik bertema, area latihan dan viewing secara langsung. Anda boleh kunjungi hotel esports ini pada akhir bulan Ogos ini tidak kira sama ada anda seorang pemain profesional mahupun pengunjung yang ingin merasa pengalaman unik ini.


Riot Games Melarang Bekas Jurulatih TSM Daripada Penglibatan Dalam LoL

Bekas jurulatih pasukan Team SoloMid (TSM) Peter Zhang telah didakwa melanggar etika kewangan dan pengambilan pemain pada awal tahun 2022. Menurut kenyataan pasukan TSM, beliau mengenakan potongan pendapatan kepada pemain China dan Taiwan dan menjanjikan posisi mereka dalam pasukan tersebut.

Beliau juga didakwa mempunyai masalah etika terhadap pemain, bekas pemain dan staf TSM. Namun, beliau menafikan segala salah lakunya di Twitter pada bulan Mac lalu namun tiada keluaran kenyataan balasan daripada pasukan TSM.

Kini, akaun Twitternya sudah dipadam dan Riot Games telah melarang beliau daripada melibatkan dirinya daripada sebarang aktiviti pasukan atau organisasi pertandingan yang melibatkan francais mereka.


Fatal Fury Kembali Dengan Permainan Baru Selepas 23 Tahun

Studio SNK telah mengumumkan keinginan untuk mengeluarkan permainan baru francais Fatal Fury sejak keluaran Garou: Mark of the Wolves pada 1999. Selepas 23 tahun, permainan klasik ini ingin kembali ke arena genre fighting games dengan imej baru.

<oembed url="https://www.youtube.com/watch?v=7YP3wVygHLg" width="200" height="113" host="youtube"></oembed>

Untuk pengetahuan pembaca, francais Fatal Fury: King of Fighters merupakan permainan fighting yang popular di era 1997 apabila permainan seperti Street Fighter II sering kali menjadi hiburan para pemain di seluruh dunia.

Keluaran video teasernya baru-baru ini tidak mempunyai sebarang informasi mengenai permainan ini selain daripada pengembalian francais ini. Agaknya, apakah pendekatan yang akan diambil oleh SNK untuk menarik perhatian pemain zaman sekarang selain daripada tarikan nostalgianya?


Marvel Midnight Sun Ditunda Ke Akhir 2022

Dukacitanya, permainan Marvel baru yang dibawah komik Midnight Sun telah diumumkan untuk ditunda ke akhir 2022 ini. Pihak Midnight Sun telah mengeluarkan kenyataan ini di Twitter baru-baru ini.

<oembed url="https://www.youtube.com/watch?v=WVZTsTXO3Nk" width="200" height="113" host="youtube"></oembed>

Midnight Sun merupakan permainan role-playing turn-based dimana pemain bermain sebagai The Hunter yang mempunyai lebih daripada 40 pilihan kuasa. Bina kredibiliti anda dan kumpul sepasukan superhero untuk menentang Lilith, ibu syaitan.

Menurut kenyataan pasukan Midnight Sun, permainan ini merupakan projek mereka yang terbesar lalu ingin lebih banyak masa untuk memastikan proses pembangunnannya adalah lengkap.

Tambahan pula, mereka ingin memastikan kepuasan pemain dan peminat yang telah memberi sokongan kepada mereka selama ini. Mereka menjanjikan keluaran permainan ini pada akhir tahun 2022 di platform seperti PC, Xbox Series X/S, PS5, Xbox One, dan Nintendo Switch.


Blizzard Umumkan Pembatalan Permainan Mobile World of Warcraft

Diberi nama kod Neptune, permainan spin off yang berbentuk mobile ini telah dalam pembangunan selama tiga tahun. Oleh itu, berita pembatalan daripada Blizzard ini telah mendatangkan kejutan kepada para pemain WoW.

Menurut ura-ura, pembatalan ini adalah disebabkan konflik kewangan dengan syarikat pengeluarnya iaitu NetEase. Namun, salah seorang wakil Blizzard iaitu Andrew Reynolds telah menafikan kenyataan tersebut.

Dengan keluaran Diablo Immortal baru-baru ini, nampaknya Blizzard banyak menunjukkan usaha mereka untuk lebih fokus kepada pembangunan permainan mobile. Agaknya, francais manakah yang akan dikeluarkan sebagai permainan mobile oleh Blizzard nanti?


Quake Pro League 2022 Akan Berlangsung Di Romania

Pemain tegar first person shooter sekurang-kurangnya pernah dengar nama permainan klasik ini iaitu Quake. Dikeluarkan pada 1997, permainan ini memegang gelaran Raja FPS.

Salah satu liga kejohanan permainan ini ialah Liga Antarabangsa Quake Pro 2022 yang dianjurkan oleh PGL Studios di Bucharest, Romania. 24 pemain akan bertanding secara live LAN bermula 18 Ogos 2022 sehingga 20 Ogos 2022 menggunakan format double elimination.

Pusingan kelayakannya telah dibuat pada 19 Jun 2022 secara atas talian dan dibuka secara global untuk mengisi empat tempat kelayakan. Namun begitu, salah seorang pemain kelayakan dan tiga pemain jemputan telah digantung akibat konflik Ukraine.

Saksikan liga antarabangsa ini secara langsung di Quake dan Xbox di Twitch pada 18 Ogos 2022 sehinggalah 20 Ogos 2022.


Grand Final PMPL MYSGPH Fall 2022 - 16 Pasukan Layak Ke Grand Final

Minggu ketiga Playoff sudah tamat dengan pengumuman 16 pasukan yang akan layak ke Grand Final musim ini.

Berdasarkan leaderboard dan kutipan mata bonus, pasukan yang akan bertanding untuk prize pool sebanyak 150,000 USD ini ialah Geen Fam diikuti oleh SEM9, DBD, NSEA, BOSS, GNZ, Team Secret, DoZ, 4RVL, RSG, AXIS, Team HAQ, CRVP, YALL, MAB Esports dan Pasukan SMG .

Duka citanya, pasukan posisi 17 sehingga 20 seperti HYVE, Farang Lejund, Homebois dan Mugen terlepas peluang dan telah tersingkir daripada lineup untuk pusingan seterusnya.

Saksikan pusingan Grand Final nanti secara langsung di Youtube dan Twitch pada 26 Ogos 2022 hingga 29 Ogos 2022.


Garena Masters 2022 Kembali Dengan Musim Ketiga

Kebanyakan kejohanan esports telah mula berlangsung secara fizikal setelah 2 tahun atas talian termasuk Garena Masters 2022. Kejohanan ini akan melangsungkan musim ketiganya di Manila Ballroom, Marriot Hotel di Filipina pada 12 Ogos hingga 14 Ogos 2022.

Negara yang terlibat ialah Filipina, Malaysia dan Singapura dengan format Double Elimination Bracket dan Best Of 5. 15 Pasukan akan bertanding untuk membawa pulang gelaran juara dan wang daripada prize pool yang bernilai 25,000 USD.

Pasukan tanah air seperti SEM9 dan 21 Huntsmen akan berhadapan dengan pasukan seperti Omega Esports, Blacklist Ultimate, ALMGHTY, M420 LowKings, vVv Esports, C8 Legacy, Acno Finesse, C8 United, PDR Esports, RTL Esports, Sector Zero, CKG Legacy dan NV Doctors.

Saksikan perlawanan ini secara langsung di akaun Youtube dan Twitch Garena.


Esports Komanwel 2022: Malaysia Bawa Balik 3 Pingat Emas

Malaysia telah menghantar wakil pemain esports untuk menurut serta dalam divisi esports sukan Komanwel 2022.yang bermula 28 Julai 2022 sehingga 8 Ogos 2022. Kini, pemain esports tanah air telah mengumpul sebanyak 3 pingat emas dalam kejohanan antarabangsa ini.

Salah satu kemenangan Malaysia adalah di bawah kategori DOTA 2. Pasukan wanita DOTA 2 Malaysia telah mendominasi pentas kejohanan ini dengan kemenangan bersih tanpa sebarang kekalahan.

Tambahan pula, Malaysia juga telah mendapat emas dalam ‘Open’ kategori DOTA 2 dimana pasukan lelaki kita telah menewaskan pasukan England 2-1. Nampaknya, dunia esports DOTA 2 di Malaysia mempunyai masa depan yang cerah dengan kehadiran pemuda berbakat kita.

Seorang lagi pemain esports FIFA iaitu Haikal juga telah menangkan pingat emas di kategori CEC yang merupakan salah satu sukan pameran Esports Komanwel 2022. Beliau telah menewaskan pesaing dari Scotland dengan mata 2-0.

Kemenangan pemain esports kita di peringkat antarabangsa ini merupakan kejayaan yang mesti dibanggakan. Tahniah kepada pasukan Malaysia.


Ulang Tahun Ke-20 CD Projekt Red Akan Datang Minggu Depan

Baru-baru ini, CD Projekt Red telah mengumumkan bahawa ulang tahun ke-20 mereka akan datang pada minggu depan. Studio permainan yang telah mengeluarkan permainan popular seperti siri The Witcher dan juga Cyberpunk 2077 ini akan mencecah 20 tahun pada minggu depan.

Di samping ulang tahun ini, siaran Steam telah mengesahkan bahawa mereka akan mengadakan jualan untuk permainan CD Projekt Red untuk meraikan ulang tahun ke-20 mereka.

Ini adalah berita yang menakjubkan untuk peminat siri The Witcher kerana permainan kegemaran mereka akan mengadakan jualan. Mungkin mereka yang bukan peminat juga akan mendapat insentif untuk membeli dan mengalami permainan-permainan studio CD Projekt Red kerana jualan ini.


Demo Untuk Mod Fallout London Kini Sudah Tiba Untuk PC

Selepas dua tahun penantian dan keterujaan daripada peminat tak dilupakan  kerja keras dan dedikasi yang luar biasa daripada developer, sebuah demo untuk mod Fallout London akhirnya telah dikeluarkan untuk Fallout 4 di PC.

Peminat mod ini boleh muat turun dan bermain demo untuk Fallout London melalui Nexus Mods. Keluaran ini akan mempamerkan rupa versi lengkapnya, dan ia datang dengan misi singkat, serta pengenalan penjual baharu yang dipanggil Nick the Fence.

Ini adalah berita besar untuk peminat mod ini dan walaupun ia hanya demo, ini adalah petanda bahawa mod ini semakin hampir dengan keluarannya. Pada masa ini, developer untuk mod Fallout London masih memanggil sesiapa sahaja yang boleh membantu mereka dalam penyiapan projek ini.


Controller Eksklusif Terbaru Dari Xbox Kini Akan Tiba

Kita hidup dalam zaman crossover dan kolaborasi. Oleh itu, ia tidak begitu mengejutkan untuk melihat controller Xbox mendapat kolaborasi dengan beberapa artis muzik.

Baru-baru ini, Xbox telah mengumumkan bahawa mereka telah membuat controller eksklusif baharu. Controller ini adalah sebahagian daripada kolaborasi dengan Benny Blanco, BTS dan Snoop Dogg. Kehebatan controller ekslusif ini ialah ia menyanyi. Apabila anda menekan butang tertentu pada pengawal ini, speaker khas di bahagian belakang mula memainkan muzik.

Controller Xbox Bad Decisions tidak akan tersedia untuk pembelian, peminat perlu memenanginya dalam pertandingan Twitter. Mereka perlu mengikuti @Xbox dan tweet semula dengan #BadDecisionsSongXboxSweepstakes untuk peluang memenangi controller Xbox eksklusif ini.


Joy-Con Nintendo Switch Akhirnya Serasi Di Steam

Steam dikenali untuk pengalaman pengguna yang lancar, serasi dan intuitif. Oleh itu, Steam  telah dipuji berkali-kali sebagai platform dan launcher permainan PC terbaik sejak penubuhannya.

Valve kurang memberi tumpuan dalam membuat permainan dan lebih memfokuskan pada hardware dan platform mereka. Walaupun mereka mengeluarkan permainan seperti Half-Life: Alyx, mereka cenderung menumpukan kepada inovasi dan mengelakkan pengalaman permainan yang derivatif.

Baru-baru ini, Steam telah membuatkan controller Joy-Con Nintendo Switch serasi untuk platform nya. Bukan sahaja Joy-Con kini serasi dengan Steam pada PC, tetapi pengguna Steam Deck juga boleh memanfaatkan update ini.


Topson Ingin Kembali Ke Dunia Esports

Pemain Monkey King terbaik di dunia merupakan gelaran untuk Topson atau nama sebenarnya Topias Taavitsainen yang dahulu telah bermain dibawah OG Esports sebagai mid laner.

Beliau telah membantu pasukannya memenangi The International dua kali berturut-turut pada tahun 2018 dan 2019 sebagai salah satu pemain core. Setelah empat tahun bermain untuk pasukan ini, beliau telah mengambil keputusan untuk berehat.

Meluangkan masa rehatnya di Malaysia, beliau telah stream dan bermain di server Asia Tenggara. Kini, beliau mengumumkan niatkan untuk kembali semula ke dunia esports setelah sembilan bulan berlalu.

Beliau ingin pulang ke Finland untuk mencari pasukan baru untuk bertanding di The International Musim Kesebelas dan mendapat kemenangan ketiganya. Namun, beliau masih menganggap pasukan OG sebagai rumahnya menurut temu bual di dokumentari Road to The International with BMW.


Tiket Jualan TI 11 Dibuka Tidak Lama Lagi

Kejohanan antarabangsa DOTA 2 iaitu The International kembali dengan musim kesebelas dan akan berlangsung di Indoor Stadium Singapura pada tahun ini. Berita baik buat peminat sekalian kerana jualan tiket kejohanan ini akan dibuka tidak lama lagi.

The International 11 akan memulakan Playoffs bermula 20 Oktober sehingga 23 Oktober 2022. Tiket untuk pusingan ini adalah anggaran RM 280 untuk sehari. Manakala, pusingan Grand Final yang akan berlangsung pada 29 dan 30 Oktober 2022 adalah berharga RM 1600 dan ke atas.

Untuk yang berminat untuk membeli, jualan tiket ini akan bermula pada hari Sabtu, 13 Ogos 2022 pada 10 pagi. Pembeli daripada Singapura juga boleh mendapatkan tiket mereka secara fizikal melalui pos.


Steam Kembali Ke Indonesia

Lepas Indonesia memperkenalkan undang MR5, beberapa syarikat tidak sempat atau mahu mendaftar untuknya. Ini mungkin disebabkan oleh sifat undang tersebut yang tidak beretika.

Baru-baru ini, Steam telah berjaya mendaftar untuk MR5. Sekarang, servis-servis Steam sudah tersedia untuk pengguna di Indonesia. Selain daripada Steam, servis PayPal, Yahoo, Google, Meta, TikTok, Netflix dan Spotify sudah semua kembali juga.

Bagi mereka yang berpendapat bahawa syarikat akan memprotes terhadap undang-undang yang tidak beretika dan melanggarkan privasi, kita boleh anggap bahawa mereka sangat kecewa. Buat masa ini, hanya Epic Games yang belum kembali ke Indonesia.


Dead by Daylight Berkolaborasi Dengan Resident Evil: PROJECT W

Dead by Daylight telah bekerja sama dengan pelbagai permainan dan watak filem sebelum ini seperti Nightmare on Elm Street, Scream, Stranger Things dan banyak lagi. Mereka juga telah bekerja dengan rancangan anime seperti Attack on Titan.

<oembed url="https://www.youtube.com/watch?v=QMEFfoaNX34" width="200" height="113" host="youtube"></oembed>

Baru-baru ini, Dead by Daylight telah berkolaborasi dengan Resident Evil untuk kali kedua. Kali ini, mereka menambahkan watak-watak dari Resident Evil yang berbeza. Mereka telah menambah Albert Wester sebagai pembunuh baru dan juga Ada Wong dan Rebecca Chambers sebagai survivor baru.

Selain daripada watak baharu, kerjasama ini juga akan update Raccoon City Police Department map. Malangnya, tarikh keluaran watak-watak Resident Evil ini belum lagi ditetapkan.


Steam Deck Mungkin Dapat Mengalahkan Nintendo Switch

Sejak penubuhannya, Steam Deck telah dipantau kerana kerurangan permainan di awal keluarannya. Ia pertama kali dilihat sebagai konsol yang akan mempunyai sedikit atau tiada sokongan kerana sifat penyesuaiannya.

Tetapi secara beransur-ansur, konsol ini telah mendapat lebih banyak permainan yang disahkan untuknya. Ia telah sampai ke tahap di mana terdapat lebih daripada 3000 permainan yang disahkan secara rasmi untuk Steam Deck.

Antara permainan paling popular yang kini disahkan untuk Steam Deck ialah Elden Ring, Spider-Man Remastered, The Witcher 3: Wild Hunt, Hades dan juga Cuphead. Semua ini dan banyak permainan lain kini disahkan dan dioptimumkan sepenuhnya untuk dimainkan di Steam Deck.


Meet Your Maker - Game Terbaru Dari Developer Dead By Daylight

Baru baru ini, Behaviour Interactive telah mengeluarkan trailer untuk permainan terbaru mereka, Meet Your Maker. Trailer reveal yang mereka keluarkan baru-baru ini memberi kita pandangan yang baik tentang gaya rupa dan sedikit gameplay.

<oembed url="https://www.youtube.com/watch?v=qKYtr7a28jQ" width="200" height="113" host="youtube"></oembed>

Meet Your Maker adalah permainan aksi pembinaan bangunan PvP yang terletak dalam dunia apokaliptik. Pemain boleh memilih sama ada untuk menjadi pembina base dan cuba menghalang penceroboh atau menyerbu, meroboh dan membunuh pemain lain dan pembinaannya.

Tarikh official release Meet Your Maker belum lagi diberikan tetapi Behaviour Interactive telah menyatakan bahawa permainan ini dijadualkan untuk dikeluarkan pada 2023. Meet Your Maker akan tersedia untuk dimainkan di PC, PlayStation dan Xbox.


Gyutaro Tiba Di Demon Slayer: The Hinokami Chronicles

Demon Slayer: Kimetsu No Yaiba - The Hinokami Chronicles adalah sebuah permainan video bertemakan action-adventure yang dibangunkan oleh CyberConnect2.

Permainan ini boleh dimainkan secara Adventure Mode di mana pemain akan mengikut jalan penceritaan watak utama, Tanjiro Kamado atau Versus Mode, berlawan dengan 2 pemain lagi secara online atau offline.

Sudah tersedia sebanyak 30 karakter yang boleh dimain oleh pemain. Ada 6 daripadanya adalah karakter sama tetapi pakaian berbeza, 6 lagi daripadanya ditambah selepas beberapa update dan 6 lagi adalah karakter DLC (konten yang boleh dimuat naik) yang perlu dibayar terlebih dahulu.

<oembed url="https://www.youtube.com/watch?v=eGPlFl3o6M0" width="200" height="113" host="youtube"></oembed>

Pada bahagian DLC akan ditambahkan karakter baru bernama Gyutaro, seorang demon berpangkat Upper Rank Six dan abang kepada demon bernama Daki. Dia bersama dengan adik perempuannya adalah musuh semasa peristiwa Entertainment District.

Aniplex serta CyberConnect2 telah pun mengesahkan tarikh pelancarannya iaitu pada 16 November 2022, hari Rabu minggu ini. Nantikan pelancarannya!


Mobile Legends X Neymar Bakal Bermula Bulan Ini

Baru-baru ini pihak Mobile Legends baru saja mengumumkan kerjasama terbaru mereka bersama bintang bola sepak terkenal, Neymar da Silva Santos Junior!

<oembed url="https://www.youtube.com/watch?v=M8T0e4b2MAk" width="200" height="113" host="youtube"></oembed>

Kerjasama yang dilakukan bersempena FIFA World Cup Qatar 2022 ini akan memperlihatkan dua skin terbaru untuk MM pilihan ramai iaitu Bruno.

Dua skin terbaru yang akan menampilkan Neymar sebagai Bruno adalah Neymar Jr dan juga Halo Striker!

Event ini telah pun bermula pada 11 November 2022 dan korang bakal mendapatkan peluang untuk menebus skin Neymar Jr pada 19 November 2022. Bukan itu saja, korang juga dapat menebus Neymar signature pose dan juga emoji jersey yang dipakai oleh Neymar dalam event ini.

Bagi mendapatkan skin Halo Striker pula, ianya boleh didapatkan dengan menyelesaikan misi “Lucky Flip" yang bermula dari 20 November 2022 sehingga 18 Disember 2022.


Pendaftaran MPL MY Musim Kesebelas Bermula Akhir Bulan Ini

Selepas sahaja MPL MY Musim Kesepuluh melabuhkan tirai dengan memperlihatkan Team HAQ berjaya muncul sebagai juara, kini pihak Mobile Legends: Bang Bang telah mengumumkan yang MPL MY Musim Kesebelas pula bakal membuka pendaftaran pada akhir bulan ini.

Pendaftaran untuk kejohanan terbesar di Malaysia ini akan bermula pada 28 November 2022 dan ditutup pada 11 Disember 2022. Bagi pusingan kelayakan pula, ianya akan bermula dari 16 Disember sehingga 18 Disember 2022.

Untuk kejohanan kali ini, juara bukan sahaja akan membawa pulang sebahagian dari prizepool berjumlah USD100,000 tapi mereka juga berpeluang untuk mewakili Malaysia dalam kejohanan Mobile Legends: Bang Bang Southeast Asia Cup 2023 nanti!

Seperti biasa perlawanan akan disiarkan secara langsung di Youtube dan Facebook rasmi MPL MY dan untuk sebarang info lanjut, korang boleh check semua sosial media rasmi Mobile Legends: Bang Bang Malaysia.


Project The Perceiver - Permainan Video Terbaru Paper Games

Paper Games, sebuah studio terletak di China telah mendedahkan permainan mereka yang baru iaitu Project The Perceiver. Sebuah permainan bertemakan open-world action dan dibangunkan sekali dengan 17ZHE, sebuah sub-studio dalaman.

<oembed url="https://www.youtube.com/watch?v=wwfzUPReCAU" width="200" height="113" host="youtube"></oembed>

Apa yang mengejutkan tentang berita ini, studio yang membangunkan permainan ini terkenal dengan permainan dress-up mereka iaitu Shining Nikki dan siri Nikki Up2U jadi, peminat semua tidak menyangka mereka akan mengeluarkan permainan luar dari kebiasaan mereka.

Berdasarkan video trailer mereka, Project The Perceiver terletak di dunia fantasi era bersejarah China dengan kombat diinspirasikan dari permainan Dark Souls. Pemain juga akan berjumpa dan perlu memahami pelbagai karakter berbeza yang menghadapi pergolakan. Selepas itu, menukarkan keinginan mereka kepada topeng dan berduel ganas.

Buat masa ini, Project The Perceiver tiada lagi pengesahan tarikh pelancaran tetapi telah disahkan pelancarannya ke PlayStation. Oleh itu, nantikan lagi berita mereka yang seterusnya!


Ultra Heroes Tour SEA Dianjurkan Di Malaysia

Anjuran Ultra Heroes Tour SEA sudah pun berlangsung dari 10 November 2022 hingga 27 November 2022 di Paradigm Mall, Petaling Jaya, Selangor. Program ini diadakan bawah jenama Tamashii Nations, dibawa oleh Bandai Spirits dengan kerjasama Bandai Namco Asia Co Ltd.

Peminat di Malaysia bagi siri Jepun yang ikonik ini pasti akan terpikat dengan bahagian best di program ini. Antaranya, pengunjung akan berpeluang berjumpa dengan Ultraman Decker! Ultraman terkini bagi siri francais Ultraman yang popular dan sedang disiarkan di Jepun. Jangan lepaskan peluang untuk bergambar dengan patung Ultraman Decker bersaiz manusia!

Pengunjung boleh juga melihat secara depan-depan Ultraman beraksi sinematik seperti di filem mereka.

Selain itu, akan ada juga ditayangkan satu video istimewa menampilkan pelakon bintang Jepun, Hiroki Matsumoto sebagai Ultraman Decker dan Raiga Terasaka sebagai Ultraman Trigger.

Akan dipaparkan juga berbagai-bagai diorama yang hebat dan barisan jualan koleksi figurines baru dari S.H.Figuarts dan Tamashii Nations Box oleh Tamashii Nations.

Berlangsung pada hari Sabtu (12, 19 dan 26 November 2022) dan hari Ahad (13, 20, 27 November 2022) setiap jam 1 petang, 4 petang dan 7 petang. Selamat Berkunjung!


Update 2.1 Tower Of Fantasy Tiba Bulan November Ini

Pada hari ini, kita mendapat berita dari Level Infinite, syarikat penerbitan dan Hotta Studio, pengusaha Tower of Fantasy tentang update terkini permainan video tersebut. Versi 2.1 akan dinamakan sebagai Confounding Labyrinth dan akan tiba pada 22 November 2022 nanti.

<oembed url="https://www.youtube.com/watch?v=9EsXx7Zvhms" width="200" height="113" host="youtube"></oembed>

Seperti namanya Labyrinth , ia adalah satu kawasan bawah tanah yang besar, penuh dengan misteri dan terletak betul-betul di bawah Mirroria. Dikatakan lagi, perkara yang ada di dalam ruang kucar-kacir ini tidak patuh pada mana-mana undang di alam semesta ini.

Oleh itu, pemain akan bertembung dengan pelbagai bentuk bumi dan pemandangan indah, tidak terkecuali juga runtuhan binaan dari masyarakat misteri.

Tambahan lagi, simulacrum terkini juga telah dilancarkan semalam. Saki Fuwa, seorang kapten Mirroria Security Special Forces dan satu-satunya manusia tulen di dalam kumpulan tersebut kerana tidak pernah melakukan apa-apa perubahan biomekanikal pada dirinya.

Saki Fuwa amat suka dengan gaya lawan kendo purba dan selalu berpakaian tradisional uniform kendo. Dia mempunyai kuasa dalam menumpukan tumpuan sepenuhnya pada satu serangan sehingga menghasilkan satu boost kuat dan kehebatan kombat. Saki Fuwa selalu bersedia dengan senjatanya yang sangat kuat iaitu Heartstream.


Call Of Duty: Mobile Menyambut Ulang Tahun Ke-3

Sempena menyambut ulang tahun Call of Duty: Mobile yang ke-3, Garena telah membuat penambahan pada kandungan dan hadiah baru di Musim 10.

Apa yang lagi menariknya, untuk musim ini mereka telah bekerjasama dengan pemain bola sepak superstars iaitu Leo Messi, Neymar Jr. dan Paul Pogba untuk melangsungkan tema mereka kali ini.

World Class adalah nama yang diberi bagi tema bola sepak musim ini dan sudah semestinya pemain boleh mengharapkan banyak item baru, hadiah dan easter eggs yang tersembunyi sepanjang musim berlangsung.

Seperti yang dikatakan sebelum ini, terdapat tiga superstars akan bekerjasama dengan Call of Duty: Mobile dan mereka semua akan ditampilkan sebagai karakter istimewa yang korang boleh main dalam masa terhad.

Selain itu, Crossroads Strike - nama bagi peta baru di bahagian peta Multiplayer akan dilancarkan sekali. Terletak di balai tentera yang penuh dengan salji dan hutan beku. Bukan itu sahaja, akan ditambahkan juga dengan senjata baru, LAPA.

Dilengkapi dengan damage yang tinggi dan ketepatan yang hebat, medium-speed SMG ini korang perlu perhatikan betul-betul!

Battle Pass kali ini akan menampilkan banyak item bertemakan bola sepak dan kesemuanya pemain boleh mengunakannya. Antara senjata yang pemain akan dapat adalah senjata ASM10 - Midfield, NA-45 - Athletic Soul dan LAPA.


PUMA x Pokemon Kini Tiba Di Malaysia

Baru-baru ini PUMA telah mengumumkan kerjasama mereka bersama dengan Pokemon Company International dalam koleksi terbaru mereka.

Koleksi ini akan menampilkan watak-watak popular dari siri Pokemon seperti Pikachu, Bulbasaur, Charmander dan Squirtle.

Untuk koleksi kasut mereka, mereka akan menampilkan PUMA Slipstream bertemakan Charmander manakala untuk PUMA Suede dan PUMA Rider FV pula akan bertemakan Pikachu, Bulbasaur dan juga Squirtle.

Bukan untuk kasut sahaja, kerjasama ini juga boleh dilihat pada jacket, sweatpants, T-shirts dan juga hoodies.

Kalau korang berminat, korang boleh dapatkan barang-barangan ini di kedai rasmi PUMA terpilih seperti di KLCC, Pavilion, KL, Sunway Pyramid, Queensbay Mall, Mid Valley, Tropicana Garden, I-City, Paradigm JB, Genting Sky Avenue, Atmos KL, SoleWhat dan JD Sports bermula 12 November 2022.


Battlefield Mobile Untuk Android Kini Di Malaysia

Battlefield Mobile adalah sebuah permainan first-person shooter game dengan mementingkan strategik bebas dengan memilih ‘class’ dan ‘loadout’ untuk diri masing-masing ketika bersaing di peta yang dipilih.

EA sebelum ini sudah pun melancarkan akses awal Battlefield Mobile pada bulan September tahun lepas, namun masa itu negara Malaysia tidak terpilih untuk mencuba ujian beta mereka.

Tetapi setelah sekian lama, peminat Malaysia akhirnya boleh memuat turun permainan video ini di telefon masing-masing termasuk juga negara Singapura, Thailand, Indonesia dan Filipina.

<oembed url="https://www.youtube.com/watch?v=86h5Wmic_k8" width="200" height="113" host="youtube"></oembed>

Terdapat juga penambahan dan perubahan dilakukan untuk versi mobile ini antaranya adalah penambahan mod Conquest dan Team Deathmatch.

Untuk peta pula, mempunyai penambahan tiga peta baru dengan salah satunya peta dari Battlefield 3 tetapi diubah menjadi lebih sesuai dengan pengguna telefon. Petanya ialah Noshahr Canals dan Grand Bazaar.

Lagi seronok untuk pemain, korang dibenarkan berinteraksi dan menggunakan jentera-jentera yang terletak di dalam peta untuk menghadapi pihak lawan dengan hebat lagi.

Battlefield Mobile telah menjamin permainan ini boleh menyokong ramai pemain seperti permainannya yang sebelum, namun jumlahnya belum disahkan lagi.


PUBG Mobile Global Championship Bermula 10 November 2022

Sebanyak 48 pasukan akan bertanding di peringkat Group Stage dalam PUBG Mobile Global Championship pada 10 November 2022 nanti di Kuala Lumpur.

Pada peringkat ini, hanya tiga pasukan teratas sahaja akan terus ke PMGC peringkat final.

Bukan itu sahaja, mereka juga sedang bersaing untuk memenangi prizepool sebanyak $4 juta USD oleh itu keadaan sangatlah sengit.

Peringkat Group Stage ini akan berlangsung dari 10 November 2022 hingga 27 November 2022 di mana 48 pasukan itu akan dibahagikan kepada 3 kumpulan.

Dalam setiap kumpulan akan ada 16 pasukan bersaing antara satu sama lain dan pemenangnya hanyalah tiga pasukan teratas sahaja.

Bagi 5 pasukan kebawah bagi setiap kumpulan, mereka akan disingkirkan manakala bakinya akan dimasukkan ke Survival Stage yang akan diadakan pada 30 November 2022 hingga 2 Disember 2022.

Di peringkat ini, hanya 16 pasukan sahaja yang akan mara ke Last Chance Qualifier pada 3 Disember 2022 hingga 4 Disember di mana peringkat ini adalah peluang terakhir mereka untuk mendapatkan tempat 4 slot di Grand Final.

Kumpulan Merah

Buriram United Esports

The Infinity

Bigetron Red Aliens

4Rivals

Box Gaming

Influence Chemin

Team Queso

R8 ESPORTS

Nigma Galaxy

TITAN GAMING

DRS Gaming

Agonix8 Esports

S2G Esports

MADBULLS

emTek StormX

LGD Gaming

Kumpulan Hijau

Bacon Time

VAMPIRE ESPORTS

EVOS REBORN

Yoodo Alliance

iNCO Gaming

Alpha 7 Esports

PITTSBURGH KNIGHTS

POWR ESPORTS

ONE MILLION

GODLIKE STALWART

Skylightz Gaming

FIRE FLUX ESPORTS

HVVP

DWG KIA

NV

DONUTS USG

Kumpulan Kuning

TEM Entertainment

FaZe Clan

GENESIS DOGMA GIDS

GEEK FAM

D’Xavier

Vivo Keyd

Furious Gaming

TEAM FALCONS

Geekay Esports

IHC Esports

T2K Esports

BESIKTAS ESPORTS

Game-Lord

NS RedForce

4 Angry Men

REJECT

PMGC Grand Final akan berlangsung di Jakarta, Indonesia dari 6 Januari 2023 hingga 8 Januari 2023. Akan ada 16 pasukan bertanding dengan 3 daripadanya adalah pasukan jemputan, Alter Ego Limax, Team SMG dan satu lagi belum diketahui lagi. Mereka akan bertanding selama tiga hari berturut-turut.

Jadi, jangan terlepas! Korang boleh saksikan mereka di Youtube, Facebook dan Twitch rasmi PUBG Mobile.


Blacktail Mengumumkan Tarikh Pelancaran Dalam Gameplay Trailer

Focus Entertainment dan The Parasight telah mengesahkan melalui trailer gameplay secara keseluruhan bahawa Blacktail akan dilancarkan pada Xbox Series X|S, PS5 dan PC melalui Steam pada 15 Disember 2022 nanti.

Trailer yang telah dikongsikan mempersembahkan pandangan pertama dunia fantasi Blacktail di mana pemain akan bermain sebagai seorang remaja perempuan berumur 16 tahun yang telah dituduh mempunyai kaitan dengan sihir kerana rupanya yang berbeza.

<oembed url="https://www.youtube.com/watch?v=1_zlT1SB-sE" width="200" height="113" host="youtube"></oembed>

Secara langsung, boleh dilihat Blacktail terletak di dunia berkisahkan dongeng gelap.

Bagi ciri tetap dalam Blacktail pula, korang akan menggunakan senjata busur dan perlu mengumpul bahan-bahan untuk menghasilkan pelbagai jenis anak panah yang mempunyai kelebihan dan kekurangan masing-masing.

Terdapat juga pilihan untuk menghasilkan potion untuk menaikkan taraf kemahiran pemain.

Tambahan lagi, pemain akan belajar menggunakan elemen yang ada pada sekeliling untuk kelebihan pemain sepanjang merayau di dunia Blacktail.

Akan ada makhluk yang boleh bercakap dengan pemain untuk majukan lagi jalan penceritaan permainan ini dan setiap pilihan yang kita pilih akan membawa kesan pada permainan ini.


Spider-Punk Akan Dilakonkan Oleh Daniel Kaluuya

Daniel Kaluuya adalah seorang pelakon terkenal dengan filem Get Out (2017) dan filem terkini Nope (2022) yang sedang mendapat sambutan ramai oleh penonton.

Selain dari filem thriller yang dilakukan oleh Daniel, dia juga pernah berlakon di filem Marvel Black Panther sebagai W’Kabi namun, dia tidak akan muncul di Black Panther: Wakanda Forever sebab menjalankan penggambaran filem Nope ketika itu.

Bakatnya terdengar hingga ke filem animasi Marvel yang sedang dinanti-nantikan peminat selepas filem pertamanya. Daniel telah diberikan peluang untuk menyuarakan karakter baru di Spider-Man: Across The Spider-Verse iaitu Hobart “Hobie” Brown ataupun Spider-Punk. Salah satu Spider-Man di alam multiverse dengan berpakaian jaket dan bermain gitar.

Pernah diumumkan bahawa filem ini akan dilancarkan pada 2 Jun 2023 manakala filem yang ketiga pula, Spider-Man: Beyond The Spider-Verse akan dilancarkan pada 29 Mac 2024 jika tidak sebarang masalah berlaku pada tahun itu.


Marvel Snap Menampilkan Black Panther Untuk Musim Seterusnya

Pada hari ini, Musim 6 sudah pun tiba dengan tema Black Panther!

Musim ini dipanggil sebagai Warriors of Wakanda dan akan memfokuskan kepada konten-konten berkaitan Black Panther seperti kad-kad dan hadiah-hadiah terbaru. Antara kad terbaru adalah Black Panther, Okoye dan Nakia manakala hadiah yang akan diterima adalah gambar avatar baru, latar belakang kad baru dan hadiah spotlight.

Kad Black Panther boleh dapat dari reward pertama Battle Pass dan di Level 50. Kelebihan yang ada pada kad Black Panther ini adalah menggandakan power level pada kad lain yang digunakan semasa bersaing dengan rakan.

Terdapat juga update dengan 4 tempat terbaru iaitu Shuri’s Lab, Warrior Falls, Vibranium Mines dan Wakandan Throne Room.

Boleh dikatakan pemain dan peminat sekarang semakin meningkat sejak pelancaran ke iOS dan Android. Jadi, jangan tunggu lagi! Warriors of Wakanda hanya akan ada sehingga 5 Disember 2022.


Stranger Things VR Membenarkan Pemain Menjadi Vecna

Netflix dan Tender Claws telah mengumumkan Stranger Things VR, sebuah permainan video baru mereka yang akan dilancarkan pada musim sejuk 2023. Di sini, pemain akan bermain sebagai Vecna, penjahat utama di Stranger Things Musim 4.

Pembangun Tender Claws, telah melibatkan semua karakter dari siri Stranger Things dengan membuat Vecna menceroboh mimpi dan memori mereka.

<oembed url="https://www.youtube.com/watch?v=wQnFM5X5XQM" width="200" height="113" host="youtube"></oembed>

Jadi secara keseluruhannya, permainan ini sebenarnya meletakkan pemain sebagai Vecna untuk membalas dendam.

Vecna dahulunya seorang manusia bernama Henry Creel tetapi sesuatu telah berlaku pada dirinya sehingga dia menjadi seorang makhluk mengerikan.

Perubahan pada dirinya ada kena-mengena dengan Eleven dan juga Hawkins National Lab dan disebabkan itu mereka menjadi sasaran utama untuk Vecna.

Di alam mimpi nanti, Vecna akan mempunyai kuasa telekinesis untuk melawan makhluk-makhluk lain dan kita juga akan didedahkan sekali info tentang transformasi Henry Creel kepada Vecna termasuk juga pengaruh di sekeliling dia.

Buat masa ini, telah disahkan bahawa permainan ini akan dilancarkan pada “major VR platforms”. Oleh itu, nantikan lagi berita-berita yang seterusnya!


Marvel Midnight Sun Dedahkan Kelebihan Ghost Rider

Firaxis Games telah muat naik satu video untuk permainan kad turn-based RPG mereka, Marvel’s Midnight Suns, tentang kebolehan seorang watak bernama Ghost Rider.

Di dalam video ini, telah ditunjukkan rupa bentuk kad-kad Ghost Rider, kuasa dan kelebihannya agar pemain berjaya dalam menghasilkan satu kombo ketika berlawan.

Tidak lama sebelum ini, sudah pun dikongsikan satu video menceritakan asal-usul dan latar belakang Ghost Rider di dunia Midnight Suns.

<oembed url="https://www.youtube.com/watch?v=EXCQvV0qbUY" width="200" height="113" host="youtube"></oembed>

Tetapi, untuk kali ini video ini dihasilkan khas untuk showcase kad dan kebolehan Ghost Rider (Robbie Reyes).

Yang pertama adalah ‘Immolate’, satu kelebihan sebagai persediaan untuk serangan seterusnya.

Musuh tersebut akan menjadi satu bom berdetik dan meletup di dua pusingan seterusnya selepas Ghost Rider mengalahkan mereka.

Satu mekanik yang istimewa untuk Ghost Rider adalah setiap kali dia mendapat Knockout, souls meternya akan naik satu demi satu blok dan akhirnya akan muncul satu kad Drain Soul di mana pemain boleh menggunakannya kepada musuh.

Yang kedua adalah ‘Jugdment’, di mana nyawa semasa Ghost Rider sebanyak 25 peratus akan digunakan demi melakukan serangan kepada musuh dan sekelilingnya.

Yang ketiga mungkin paling menarik iaitu ‘Hell Ride’. Pemain akan dapat memanggil satu kenderaan dari neraka dan melanggar apa sahaja di hadapannya.

Yang terakhir sekali adalah ‘Penance Stare’ di mana nyawa semasa Ghost Rider akan digunakan sebanyak 50 peratus untuk mensasarkan kepada musuh dan meneruskan serangan sebanyak empat kali ganda bagi satu kali nyawa digunakan.

Nantikan lagi hero-hero lain dalam Midnight Sun yang akan dilancarkan pada 2 Disember 2022 di Xbox One, Xbox Series X|S, PS4, PS5, Switch dan Steam.


Gimmighoul - Pokemon Baru Di Pokemon Scarlet Dan Violet

Baru-baru ini, telah didedahkan pokemon baru oleh syarikat Pokemon dan Game Freak.

Namanya adalah Gimmighoul. Pokemon ini adalah sejenis Ghost Type di kawasan Paldea.

<oembed url="https://www.youtube.com/watch?v=KaAn7OGvzII" width="200" height="113" host="youtube"></oembed>

Makhluk ini dikategorikan sebagai Coin Chest Pokemon kerana selalu dilihat bersama dengan syiling emas di kedua-dua penampilannya.

Kuasa yang dimilikinya adalah Rattled - mengawal minda manusia atau Pokemon dan memaksa membuat sesuatu seperti mengutip syiling emas sehingga penuh petinya.

Pokemon ini mempunyai dua penampilan. Satu Chest Form, satu lagi Roaming Form.

Bagi Chest Form, kebiasaannya bersembunyi di dalam peti yang kukuh tetapi berat menyebabkan mereka bergerak lambat.

Sangatlah jarang untuk Gimmighoul berbentuk ini disalah anggap sebagai satu barangan antik dan dibawa pulang kerana mereka selalu bersembunyi di kawasan yang tidak ramai manusia dan Pokemon lalu.

<oembed url="https://www.youtube.com/watch?v=1BkRqN_MdPQ" width="200" height="113" host="youtube"></oembed>

Bagi penampilannya yang kedua, Roaming Form pula tidak bersembunyi di dalam peti. Pokemon ini dapat dilihat bersembunyi dan merayau di seluruh Paldea dengan badannya kecil dan membawa satu syiling emas di belakangnya.

Akibat itu, tiada satu pun Pokemon trainer berjaya menangkapnya.

Apa yang mengejutkan lagi, Gimmighoul Roaming Form pernah dilihat di Pokemon GO sejak kebelakangan ini.

Disebabkan itu, Mr. Jacq dari Pokemon Scarlet dan Violet dengan Professor Willow dari Pokemon GO telah bekerjasama dalam mencari jalan untuk menangkap Pokemon ini.


Filem Terbaru Godzilla Akan Datang 2023

Godzilla adalah nama bagi seekor raksasa reptilia yang besar dan berasal dari Jepun. Sempena Godzilla Day 2022, Toho telah mengumumkan filem terbarunya di Twitter rasmi Godzilla.

Mereka telah kongsikan satu poster logo dengan satu tarikh di bawahnya. Godzilla 2023 akan dilancarkan pada 3 November 2023 nanti.

<oembed url="https://twitter.com/Godzilla_Toho/status/1588005372593307648" host="twitter">

11.3.23 pic.twitter.com/H2uJo3gwHm
— GODZILLA.OFFICIAL (@Godzilla_Toho) November 3, 2022
</oembed>

Pengarah baru bagi filem ini adalah Takashi Yamazaki, terkenal dalam mengarah filem Parasyte Part 1 / Part 2 dan Lupin III: The First.

Ini adalah kali pertama buat Yamazaki dalam mengarah filem Godzilla yang ke-37 di dalam francaisnya manakala ke-33 bagi filem Toho Godzilla.

Tambahan lagi, kita juga mendapat tahu Warner Bros. dan Legendary Pictures masih lagi menjalankan sekuel bagi filem Gozilla vs Kong (2021) di mana mereka berganding bahu dalam mengalahkan ancaman terbesar yang bersembunyi di bumi ini.


Wild Rift Update 3.5: Darkin to Dawn Tiba 17 November Ini

Pada update 3.5 nanti, League of Legends: Wild Rift akan menambahkan beberapa update termasuk sekali tiga champions yang baru iaitu Aatrox, Kayn dan Lillia di mana mereka pernah ditunjukkan sebelum ini dengan satu imej bayang-bayang.

Ketiga-tiga mereka ini merupakan champion yang berperanan sebagai Fighter. Bagi Aatrox, dia mempunyai serangan berbentuk jarak dekat dan boleh memulihkan dirinya sambil menyerang pihak lawan, manakala untuk Kayn dia mempunyai kelebihan dalam pergerakan seperti tebus tembok dan serangan laju.

<oembed url="https://www.youtube.com/watch?v=CoDPTPwIi9Y" width="200" height="113" host="youtube"></oembed>

Lillia lebih fokus pada kebolehan magik seperti memperlahankan pihak lawan dan menidurkan mereka. Tetapi, walaupun rupanya pemalu, dia seorang Fighter yang boleh menyerang musuh di kawasan yang luas.

Bukan itu sahaja, ada juga penambahan dalam sesi bermain. Buff Sharing adalah salah satunya di mana pemain akan dikongsikan buff biru dan merah manakala Conservation, akan memberikan buff di Jungler dan menukarkan Monster besar kepada emas selepas membunuhnya.

All For One adalah satu sistem baru di mana pemain akan mengundi salah satu Champion dan apabila dipilih satu, semua pemain akan berpeluang menggunakan Champion itu. Dan akhir sekali, khas buat pemain pengumpul skin, korang akan pasti teruja dengan skin-skin terbaru untuk update ini.

Senarai Skin Terbaru

Blood Moon Aatrox

Crystal Rose Akali

Crystal Rose Riven

Crystal Rose Vi

Frostblade Irelia

Chromacrash Ekko

Chromacrash Jinx

Chromacrash Samira

Soulhunter Kayn

Spirit Blossom Lillia

Spirit Blossom Teemo

Spirit Blossom Thresh

Spirit Blossom Yasuo

Spirit Blossom Yone

Nantikan Wild Rift Update 3.5: Darkin to Dawn!


Indonesia Mendominasi MPLI 2022

Semalam telah berakhirnya kejohanan ONE Esports MPL Invitational 2022 ataupun lebih dikenali sebagai MPLI 2022.

20 Pasukan dari Indonesia, Filipina, Malaysia, Singapura dan juga Kemboja bertarung untuk merebut prize pool berjumlah USD100,000!

Pada Grand Finals semalam, dua pasukan dari indonesia iaitu ONIC Esports dan juga Geek Fam ID bertarung untuk mendapat gelaran juara MPLI 2022.

Perlawanan yang sangat sengit itu memperlihatkan kedua-dua pasukan bermain dengan sangat kemas dan tidak berputus asa dalam menyerang dan juga mempertahankan Kristal masing-masing.

Namun pada perlawanan terakhir Best of Five semalam, ONIC Esports membuktikan mereka lebih hebat dari pasukan Geek Fam ID dengan membawa mata 3 berbalas 2.

3 Pasukan Malaysia iaitu Todak berjaya mendapatkan tempat keempat, Team HAQ ditempat ke 6 manakala pasukan Orange Esports di tempat kesembilan.


The Sandman Sah Kembali Dengan Musim Kedua

Berdasarkan dari komik The Sandman oleh Neil Gaiman, Netflix telah mengeluarkan siri TV fantasi baru dengan tajuk yang sama pada tahun ini dan berdasarkan penilaiannya, siri ini semakin popular di kalangan penonton.

Oleh itu, peminat dan penonton mendapat tahu bahawa pembangunan musim kedua telah pun berjalan. Tetapi, disebabkan pembangunan mereka ketika itu dibuat tanpa pengesahan dari Netflix, ramai peminat tertanya-tanya sama ada siri ini akan ditayangkan ataupun tidak.

<oembed url="https://twitter.com/netflix/status/1587961504845877249" host="twitter">

Yes, it’s true: The Sandman will return to Netflix!

"There are some astonishing stories waiting for Morpheus & the rest of them… Now it’s time to get back to work. There’s a family meal ahead... And Lucifer is waiting for Morpheus to return to Hell," says @neilhimself pic.twitter.com/TbA3hnD5f6
— Netflix (@netflix) November 3, 2022
</oembed>

Selepas beberapa bulan menunggu, akhirnya Netflix menjawab persoalan semua peminat di Twitter dengan mengatakan bahawa The Sandman disahkan bersambung ke musim kedua.

Jalan cerita keseluruhannya belum lagi didedahkan tetapi yang pasti kita akan dapat info lagi tentang Morpheus, lakonan Tom Sturridge. Nantikan!


ServerDNA Kembali dengan ServerDNA 5!

Walaupun banyak acara-acara tahun ini yang terpaksa dibatalkan disebabkan oleh Covid-19, ini tidak mematahkan semangat ServerDNA untuk meneruskan acara tahunan mereka. ServerDNA 5 akan diadakan pada 5 & 6 December tahun ini.

Walaupun kali ini acara tersebut terpaksa diadakan secara digital, pihak ServerDNA menjanjikan kemeriahanan yang sama dan akan lebih banyak acara dan giveaway yang bernilai lebih daripada RM200,000!

Bagi mereka yang berminat, pendaftaran masih dibuka dan percuma! Korang boleh daftar di SINI.

Tahun ini juga, terdapat 2 esports tournament yang akan dijalankan di ServerDNA 5. Dua tournament tersebut adalah TIME Cyber League l Valorant dan juga Kejohanan PES 2021 Anjuran Majlis Sukan NEgeri Kelantan.

Jadi tunggu apa lagi, daftar sekarang sebelum terlambat!


Resurgence Kini Bergelar RSG!

Esports oraganisasi terkenal dari Singapura iaitu Resurgence baru-baru ini mengumumkan penjenamaan semula kepada nama RSG.

Menurut pengasas dan CEO RSG iaitu Jayf Soh, dia menyatakan yang penjenamaan semula ini merupakan salah satu langkah untuk terus bergerak kedepan didalam scene Esports di Asia Tenggara.

RSG juga akan terus menggilap bakat-bakat baru dan membawa mereka lebih jauh.

Baru-baru ini RSG telah menghantar dua pemain untuk bertanding dalam kejohanan E1 Championship. Dua pemain tersebut adalah Mikael “Mika” Hakimi dan Ayman “Tadashi” Aqeem.

Selain itu, pasukan RSG juga akan bertanding dalam ONE Esports Mobile Legends Professional League Invitational (MPLI) pada 27 November ini.


Gamers on Duty Challenge #MLBB Kembali!

Pada tournament Gamers on Duty Challenge #MLBB yang lepas, Pasukan Silverfang telah dinobatkan sebagai juara dan membawa pulang RM300 berserta 100% STAR Donation terkumpul dari awal hingga Grand Finals!

Kali ini Gamers on Duty Challenge #MLBB kembali dan kita dapat melihat pasukan-pasukan dan juga kembalinya beberapa pasukan yang pernah bertanding sebelum ini.

Berikut merupakan senarai pasukan yang bertanding kali ini:

Gank Fnatix

GREATEST NINE

Men Of Geniuses

Extrovert squad

Zeo Angels

FLOWER ESPORT

Kroni X Junior

UNDISPUTED VIKING

TEAM INFINITY

Mimic Ü L'ours

Ini Bencana Esport

RedXone

Renegades

ANAZR MxR

ACID ESPORTS

Extinction Reborn 2.0

Perlawanan pertama akan bermula malam ini diantara pasukan Gank Fnatix menentang Extinction Reborn 2.0. tournament ini masih membawa rule seperti rule tournament yang lepas dimana semua pasukan akan berentap dalam format Best of 5 & Single Elimination.

Pasukan mana akan muncul sebagai juara kali ini?


House Of Ashes - Permainan Video Seram Terbaru Untuk Siri The Dark Pictures!

Tidak sampai seminggu perlancaran permainan video Little Hope, Bandai Namco dan Supermassive Games telah memberikan sedikit sneak peak untuk permainan video seram terbaru mereka yang diberi nama House of Ashes.

Walaupun teaser ini belum dikeluarkan lagi di Youtube channel rasmi mereka, teaser ini dapat dilihat pada akhir permainan video Little Hope seperti mana mereka menunjukkan teaser untuk permainan video Little Hope pada pengakhiran permainan video Man of Medan!

<oembed url="https://www.youtube.com/watch?v=PXOh7D6yd7I&feature=emb_title&ab_channel=RabidRetrospectGames" width="480" height="270" host="youtube"></oembed>

Untuk permainan video terbaru ini, kita dapat melihat beberapa aspek penting seperti watak baru yang mana akan dimainkan oleh perlakon wanita terkenal, Ashley Tisdale.

Di dalam teaser ini jugak, kita juga dapat melihat satu patung berhala yang besar. Apa yang menariknya tentang patung ini adalah ia merupakan patung berhala yang diberi nama Pazuzu, entiti jahat yang mana pernah muncul dalam filem seram terkenal, The Exorcist!

Buat masa ini tiada maklumat bila permainan video ini akan dilancarkan dan di platform mana ia akan dilancarkan.